Letbane med svære udfordringer | Leder | stiften.dk\nLetbane med svære udfordringer\nAF: JAN SCHOUBY\nPubliceret 17. februar 2017 kl. 07:49\nJan Schouby , jans@stiften.dk\nSelv om politikerne kamuflerede genindførslen af sporvognen i Aarhus ved at kalde den "letbane", var der fra start mange modstandere, der mente, at den model havde været prøvet før uden succes.\nMen et flertal i byrådet stod fast og vedtog, at letbanen er det, der vil løse mange af de trafikale udfordringer i midtbyen. I takt med, at premieren på letbanen om få måneder kommer nærmere, dukker der dog stadig flere uforudsete udfordringer op. Det vil sige - det er muligt, at de har været forventet af politikerne. Men det er først nu, at det for alvor går op for østjyderne, hvad de konkrete ændringer bliver. Og det er bestemt ikke kun positive røster, der lyder.\nI DAG KAN Stiften således fortælle, at indførslen af det nye kollektive vidunder betyder, at der samtidig nedlægges hele 83.000 timer i køreplanerne for busserne. En del af besparelsen skal naturligvis findes ved at fjerne busserne på de strækninger, hvor letbanen kommer til at køre i fremtiden. Men det er langt - meget langt - fra nok. Noget de mest naive/optimistiske folk ellers håbede, da planen blev vedtaget. Men når letbanen sættes i drift, må de samlede udgifter til kollektiv trafik ikke stige. Og det mål kan man kun opnå ved at spare over 67 millioner kroner på driften af busser og rutebiler.\nSå den nye busplan giver altså markante forringelser også for de folk, der bor mere end langt fra den rute, som den nye letbane kommer til at dække. Det har naturligvis medført en storm af protester. Over 1000 af slagsen er der kommet mod den nye busrute-plan. Blandt andet over, at man flere steder nu skal til at skifte transportmiddel for at nå sit mål, mens man i flere mindre byer skal vænne sig til markant dårligere bus-dækning. Unægtelig en uhensigtsmæssighed, der er til at føle på, og noget som bør give de evige fortalere for offentlig transport røde ører.\nDET ER DOG ikke kun etape et af letbanen, som møder modstand. Planlægningen af banens anden etape møder nu stor kritik. Årsagen er beslutningen om at lade banen, der starter i Aarhus og ender i Brabrand gå via Viborgvej og ikke mindst via Bispehaven og Gellerup. Det betyder, at letbanen kommer til at bruge dobbelt så lang tid på turen, som hvis man kører i bil, og fem minutter mere end det vil tage at køre fra Brabrand til Aarhus på cykel.\nIgen virker det som om, at politikerne mangler fokus. For hvad er det lige, de vil med letbanen?\nEr det et socialt projekt, der skal binde Gellerup og Bispehaven sammen med Aarhus, eller er det håbet, at banen kan bruges af pendlere, der så kan parkere ved Årslev og tage letbanen for at undgå parkeringskaos i midtbyen?\nHvis det første er tilfældet, er planen sikkert god. Men hvis det er pendlerne, man vil tage hensyn til, er det håbløst at forestille sig, at folk vil parkere og bruge dobbelt så lang tid på transporten ind til byen.\nSå kære politikere, lyt nu til borgerne og meld så klart ud, hvad målet er for anden etape af letbanen, så folk fra start kender betingelserne for den milliard-dyre investering, og hvad de kan forvente, når den en gang står færdig.\nRådmand om letbanen: Det er for tidligt at gå i panik\nPolitikere rystede over mer-udgifter til letbane\nDerfor har det taget ti dage at skifte en letbane-skinne\nDyre ledninger kan ændre letbanens rute\nLetbanen giver forbrugerne kæmperegning\nLetbanens etape 2 - det er 70 år for sent\nÅh nej: Aarhus-busser skal igen køre på nye ruter\nHistorisk villa pakket ind i boligrække på seks etager: - Det er håbløst tænkt\nNyt cirkus-indbrud: Unge forsøgte at stjæle lastbiler\n08:13 Helikopter og både søger: Frygt for person i vandet efter fund af jolle\n07:51 80-årsdagen fejres i barndommens land\n07:30 Langt flere anmelder vold til politiet: Her er forklaringerne\n07:30 Fem grove eksempler på vold i nattelivet\n07:30 Hvem gjorde hvad? Et eksempel på en voldssag i retten\n07:30 Erhvervsredaktøren: Virkeligheden er altings prøve, Wassim Hallal\n07:22 Forsvarsminister indfører forsøg med cyberværnepligt\n07:00 Dansk opfindelse kan begrænse forbrug af sprøjtegift\nBørn i 2.000 Aarhus-familier vokser op i fattigdom\nJolle driver rundt ved den Permanente - frygt for person i vandet\nFem ting vi lærte, da AGF igen-igen slog Sønderjyske\nAGF-reportage: Nu er det Sønderjyske, der har et kompleks\nAGF-stopper: Det var en rigtig grim kamp\nRiddersholm: Stage og Grabara har gjort forskellen\nVæk med regnearket og ind med stoltheden\nSe tallene for vold i nattelivet: Er det blevet farligere at gå i byen?\n80-årsdagen fejres i barndommens land\nBubbers eventyrlige cirkusforestilling på Tangkroen


Tod's TO 0270 56E\nTod's TO0270 (56E)\nForside > Solbriller > Tod's > TO0270 (56E)\nDer er stadig 1 TO0270 på lager\nGaranteret levering senest 1. december 2020: Bestil inden 59 timer og 55 minutter, og vælg UPS-Express ved kassen.\nTO 0270 fås i 3 andre lækre farver\nM (Klar til forsendelse om 59 Timer)\nGaranteret levering senest 1. december 2020. Bestil inden 59 timer og 55 minutter, og vælg UPS-Express ved kassen.\nTO 0270 Modeloplysninger\nDisse solbriller er det perfekte tilbehør på stranden, på vej til kontoret eller i byen. Der er kun én ulempe: Du tiltrækker helt sikkert et par misundelige blikke. Findes der en anden farve der ville matche bedre med dit foretrukne outfit, så tjek også de andre styles af TO0270 i vores sortiment fra 2019, og 2020 fra Tod's.\nLigetil og stærk i materialer og udførelse: Denne herrebrille står for stilfuldt design og selvbevidsthed. Ved de fuldt indfattede stel er glassene helt omsluttede i rammen. For de som er garvede brillebærere kommer der kun sjældent andre modeller på tale. De runde briller gør sig godt på billeder. Selv John Lennon vidste det og var sjældentset uden dem. Harry Potter ville heller ikke være det samme uden hans karakteristiskebriller. På grund af formen, har TO0270 en langhalveringstid og går sandsynligvis aldrig af mode. Plast stel, som disse, kombinerer holdbarhed med komfort. TO0270 sidder meget behageligt på både næsen og ørerne. Med Havana beskrives en særligt varm plettet brun farve. Briller i denne stil lader dineansigtstræk virke blødere og passer til enhver hudtype. Udover grå, er brune glas dem som forvrænger synsindtrykket mindst. Med alle andrefarver tager det længere tid for øjet, at neutralisere farveindtryk. Funktionelt er du selvfølgelig også på den sikre side. Med 100% UV-beskyttelse afdine øjne, kan solen bare komme an.


Øresunddirektbusiness Award 2016 – Finalisterne er fundet\nNu afsløres det, hvem der bliver årets finalister til Øresunddirektbusiness Award! Juryen har udvalgt tre virksomheder, som alle har haft succes med at lave forretning på anden side af sundet. Vinderen offentliggøres på Øresundsbrons arrangement ”Øresund Business Meeting” den 10. november og belønnes med 100 000 danske kroner.\nSe filmen med de tre finalister til Øresunddirektbusiness Award 2016:\nMakesYouLocal har fokus på at hjælpe virksomheder med oprette webshops til at sælge i udlandet. De hjælper danske virksomheder med at sælge i Sverige, og omvendt. De tilpasser virksomhedens webshops til det nye land, således at kunderne får en lokal, tryg og professionel købeoplevelse.\nAudiovox sælger ørepropper og høreværn både i København og i Skåne. De har seks butikker i København, fire i Skåne og en femte er på vej. De tre seneste butikker åbnede i det sydlige Sverige sidste år, og nu har Audiovox seks medarbejdere på svensk side.\nTarpaper Recycling indsamler tagpap, der omdannes til genanvendelig olie, som sælges til asfalt industrien. De har hovedkvarter i Glostrup og arbejder tæt sammen med et søsterselskab i Hasslarp.\nVær med, når vinderen afsløres\nVinderen vil først blive afsløret på Øresund Business Metting den 10. november, hvor prisen uddeles. Dette års arrangement hedder ”Update Øresund”. Øresundbron har inviteret iværksættere fra begge sider af sundet, som har skabt succes med deres forretning, der rækker langt ud over regionens grænser.\nØresundbusiness Meeting og tilmeld dig


Find nye og gamle klassikere til garderoben: Mød Thor fra Kaufmann - Lyngby Storcenter\nHos Kaufmann får du bundsolid service, når du skal finde dit næste jakkesæt eller kaste dig ud i sæsonens fedeste nyklassiker: Overshirten – en tyk skjorte, der er perfekt til de kolde dage.\nHvad finder man hos Kaufmann?\nVi har et bredt sortiment af dyre mærker herunder et flot udvalg af forskellige jakkesæt fra både Sand, Tiger of Sweden og Hugo Boss. Vi skiller os ud, fordi vores priser spænder virkelig bredt: Vi har t-shirts til 300, men vi har også en t-shirt til 2600 kroner. Så du kan finde noget fedt hos os, uanset om du har en stor eller lille pengepung.\nHvad gør det til en god oplevelse at handle hos jer?\nHos os går vi meget op i service, og indenfor de første 30 sekunder skal vi have sagt hej og gjort opmærksom på, at vi har set kunden. Ingen kunder må føle sig overset. Det er altid kunden i fokus, og hvis du for eksempel skal have byttet en vare, er vi meget large – vi skræddersyr vores behandling til den enkelte kunde, i stedet for at behandle hver kunde helt ens. Alle har jo brug for noget forskelligt, og det har vi øje for. Derfor går vi også meget op i at være ærlige: Vi siger for eksempel ikke, at et par bukser sidder godt, hvis de vitterligt ikke sidder godt. På den måde ved kunderne, hvad de får.\nHvilke trends kommer på modescenen dette efterår?\nDet er tydeligt, at fløjl er kommet stærkt ind på modescenen igen. Vi er begyndt at se det meget i skjorter og i bukser, og så er den brune farve også ved at være tilbage. Derudover klassikeren skovmandskjorten med igen, og så er der de her lidt tykke skjorter eller overshirts, som man kalder dem. De er vildt seje ud over en almindelig tynd skjorte, og dem finder man mange af både hos os i Kaufmann, men også i vores ungdomsafdeling i Quint.\nOg hvad byder I selv på at særlige sager dette efterår?\nMan skal helt sikkert komme ind og tjekke vores nye sager fra Paul Smith ud. Det er et nyt mærke, vi kører med, men det sparker bare røv. De laver virkelig noget, som man ikke har set før, og vores kunder virker rigtig glade for det. En klar anbefaling herfra!\nParajumpers Jakke, 6.200,-\nPaul Smith t-shirt m. dinosaur, 550,-\nPaul Smith sneakers, 1400,-\nPaul Smith sweatshirt: 900,-\nNN07 bukser, 1.400,-\nHvid lacoste t-shirt, 400,-\nStribet Lacoste crewneck, 1200,-\nLacoste jakke, 2000,-


Hvis du overvejer at starte på Mannaz Projektlederuddannelse, så kan du nedenfor teste dig selv og få indsigt i dit udgangspunkt. Skal du starte på uddannelsens første modul “Projektledelse 1“, eller kan du springe direkte på Projektledelse 2?\nScoringsforklaring Niveau af indsigt/kompetence\nJeg har intet kendskab til emnet\nJeg kan erindre, hvad emnet går ud på, men jeg har en del huller i min viden\nJeg har indsigt i emnet og kun få huller i min viden\nJeg har god indsigt i emnet, og jeg har prøvet at anvende det i praksis\nJeg har en god indsigt i emnet og stor erfaring med at anvende det i praksis\nJeg ved, hvad der kendetegner et projekt til forskel fra en opgave, og jeg ved, hvornår og hvorfor en opgave bliver til et projekt.\nJeg ved, hvad projekttrekanten står for, og hvorfor den er det vigtigste ledelsesværktøj for projektlederen.\nJeg kender formålet med at udarbejde en projektplan og er i stand til at udarbejde den.\nJeg ved, hvad et projektformål er, og hvorfor det er afgørende for projektet at have formålet på plads. Jeg kender også metoder til at få defineret et projektformål.\nJeg kender og mestrer metoder til nedbrydning fra formål til indsatsområder og projektmål.\nJeg ved, hvad et projektmål er, og jeg kan definere “smarte” projektmål.\nJeg ved, hvad et projekts succeskriterier er, og hvordan de adskiller sig fra formål og projektmål.\nJeg ved, hvad en interessent er, og jeg kender metoder til at få afdækket, hvem projektets interessenter er.\nJeg kender metoder til at afdække, hvad interessenternes holdninger er, samt hvad de kan bidrage med, og jeg kan kategorisere interessenterne, så jeg kan håndtere disse i løbet af projektet.\nJeg ved, hvordan jeg ud fra interessentanalysen kan skabe projektets kommunikationsplan, og hvordan den anvendes proaktivt.\nJeg kan identificere de enkelte elementer i en projektorganisation, og jeg ved f.eks., hvad en referencegruppe er, hvornår en sådan eksisterer og hvorfor.\nJeg ved, hvad styregruppens rolle er, hvad dens beslutningskompetencer er, og hvordan jeg rapporterer til en styregruppe.\nJeg kan beskrive, hvad et fokusområde er, og hvordan projektet struktureres omkring sådanne.\nJeg kender definitionen på en milepæl, og jeg ved, hvordan jeg systematisk skaber en milepælsplan.\nJeg kan gennemføre en risikoanalyse og identificere samt prioritere risici.\nJeg ved, hvad forskellen er på en forebyggende foranstaltning og en nødplan på risikostyring.\nJeg kan nævne flere estimeringsmetoder, og jeg kan beskrive processen ved at estimere ved hjælp af 3-punktsmetoden.\nJeg kan ud fra milepælsplanen og estimaterne skabe en hensigtsmæssig ressourceplan, og jeg ved, hvordan jeg tager højde for forskelle i ressourcernes kompetencer.\nJeg ved, hvad jeg som projektleder har af ansvarsområder og beslutningskompetencer, og hvem jeg som projektleder refererer til.\nJeg ved, hvad forskellen er på at have ansvaret for en opgave og det at udføre en opgave.\nJeg kender DISC-adfærdstyper. Jeg kender min egen profil, og jeg ved, hvordan jeg arbejder med min egen og andres adfærdsprofiler.


Formanden har ordet - december 2019\n02. december 2019 kl. 15:47\nPå fodboldbanen går det altid op og ned med resultaterne, og det gør det også med arbejdet i bestyrelsen, men heldigvis går det allermest opad i øjeblikket. Dog havde vi ikke set det komme, at 6-dags løbet 2020 blev aflyst med kort varsel, og dermed mistede vi muligheden for en god indtægt til klubben og gode dage, hvor mange Lundtofte folk har lært hinanden bedre at kende. Heldigvis har vi allerede fået nye muligheder for spændende arrangementer, og en privat sponsor har allerede tilbudt økonomisk støtte i det nye år som kompensation for de manglende indtægter fra 6-dags løbet, og det er bare så fantastisk med de mange mennesker, som støtter Lundtofte Boldklub. Få dage efter aflysningen blev det så meddelt, at løbet fra 2021 afvikles i Royal Arena, men om det bliver med os som hjælpere, ved vi ikke noget om i skrivende stund – vi regner dog ikke med noget.\nEn anden aflysning er det traditionelle Julebanko, som jo desværre ikke kan afvikles, da Lundtoftehallen stadigvæk er lukket. I den situation har vores fantastiske Forældreforening mødt stor opbakning, og mange af de faste støtter har allerede indbetalt sponsorater til Forældreforeningen, og senest har vi via vores samarbejde med Lyngby Boldklub fået mulighed for at afvikle historiens første “Superligabanko”, som kommer til at finde sted til årets sidste hjemmekamp 15.december mod Silkeborg, hvor overskuddet går til Forældreforeningen i Lundtofte Boldklub. Det er bare suverænt med den opbakning fra Lyngby Boldklub, som fortsætter med at støtte os med fribilletter til kampene i Superligakampene. Derudover har vi indledt et samarbejde med Lyngby i “Det blå netværk”, hvor Lyngby stiller en trænerkonsulent til rådighed, og Jacob Kaarsbo er en flittig gæst i Lundtofte med råd og vejledning til vores trænere på årgangene 2010-11-12-13 og 14, og søndag havde han en af superligaspillerne Adam Sørensen med til fællestræning for årgang 09/10. Disse 2 årgange træner sammen så ofte som muligt for at ryste grupperne sammen, inden de i Påsken 2020 sammen rejser til Copa Jordi i Barcelona, En tur som kun er mulig takket være støtte fra Forældreforeningen og en stor indsats fra trænerne, børnene og forældrene med at selv skaffe penge blandt via et omfattende salg af lodsedler.\nUdover Adam fra Superligaholdet har vi også haft besøg af U17 landsholdet, som trænede 3 dage på vores dejlige baner, og de var yderst tilfredse med forholdene og forplejningen, som Forældreforeningen med vanlig sikkerhed stod for.\nÅrets afslutninger er gået godt, og i år måtte ungdom udendørs, da hallen jo er lukket, men det gik så fint, og måske er det en overvejelse værd at gentage dette næste år - nu må vi se hvordan hallen har det. Årets ungdomsspiller blev Viktor Rosenkrantz-Theil og årets ungdomstrænere blev duoen fra 2007 Jesper Frost og Anders Bang og tillykke til dem alle 3 endnu en gang.\n2007erne har haft en dejlig tur til Øens Cup på Fyn, 2006erne har været til landskamp i Parken, og det er fedt at se mange initiativer, som bliver taget rundt omkring. Det smerter os dog, at vi på 2005 og 2004 har tomme årgange, det vil vi meget gerne have lavet om på, så hvis nogen af jer kender en flok i den alder, som gerne vil i gang igen med fodbold, så sig endelig til, så forsøger vi at gøre noget ved det – det er før lykkedes for os at starte en årgang op igen fra nul.\nDe voksne sluttede også af udendørs med lidt mindre fremmøde end normalt, men 35 seniorspillere og voksne mænd havde en hyggelig dag i silende regnvejr og dejlige varme flæskestegssandwich a la Gitte til at slutte af på. Seniorafdelingen havde et par uger inden haft en fornøjelig aften ovenpå en halvsæson med knap så mange sejre, som vi havde håbet på, men det er nok prisen, når 3 hold rykker op samtidig, og vi håber, at foråret 2020 flasker sig lidt bedre, og at 1 eller 2 af holdene styrer fri af nedrykning – gerne alle 3 selvfølgelig.\nVi får meget ros fra DBU/DGI for vores arbejde med motionsbold, og den afdeling tæller nu “De voksne mænd”, “De evige talenter” og “LundTOUGH ladies”, og de 3 hold viser, at der er et stort behov for at kunne spille lidt mere uforpligtende motionsfodbold med 1-2 træninger om ugen og ingen kampe. Damerne har dog været afsted til stævne på “Lyserød lørdag” og pokalen kom med hjem til Lundtofte.\nI den afdeling vi kalder for “Byggerod” er det pt ikke noget nyt om kunstgræsbanen eller Lundtoftehallen. Som I kan se laves der livligt om på P-pladsen, og der trækkes varmerør i området frem til marts 2020 med medfølgende gener for brugerne af Lundtoftehallen, men forhåbentlig er det hele på plads, inden forårssæsonen starter, og nu er det heldigvis også blevet afgjort, at “Hullet” ikke skal bruges til opsamling af spildevand.\nEllers bruger vi tiden flittigt i bestyrelsen. Vi har forlænget vores aftale med tøjleverandør Sportsstore, vi har fundet nye trænere til flere årgange, vi har hjulpet et fodboldprojekt i Kenya med tøj, vi deltager i møder m DBU, FIL, LTK og mange andre, og vi er i gang med at kigge på planlægningen af de 2 fodboldskoler sommeren 2020 i samarbejde med DGI.\nPå det seneste bestyrelsesmøde arbejdede vi med årsregnskabet og lavede budget for 2020, og klubben er fortsat præget af en god solid økonomi, og vi synes selv i al beskedenhed, at vi er gode til at styre forbruget af penge, samtidig med at vi skaffer nye indtægter blandt andet takket være mange trofaste støtter.\nDer er nok at se til, og vi gør alt, hvad vi kan for at få hjulene til at køre bedst muligt, og som altid er du velkommen til at kontakte os, hvis du har forslag til forbedringer, ros, ris eller gode ideer.\nTil sidst et stort ønske om en dejlig december til alle med fodbold, julehygge og hvad den ellers står på.


Håndboldforbundet negligerer fuldstændig alt fra 2. division og nedefter |\nHåndboldforbundet negligerer fuldstændig alt fra 2. division og nedefter\nI Dansk Håndbold Forbund har man kun ligaen og 1. division i tankerne. DHF´s bestyrelse har foreslået at nedlukke breddeidrætten på et ekstraordinært repræsentantskabsmøde 22. marts. Det vil sige fra 2. division og nedefter. Man bekymrer sig kun om Liga og 1. division og er tilsyneladende ligeglad med andet.\nAllan Juhl Jensen ses her med en af IF Stadions sponsorer, Bettina Wuust Lohse, REMA 1000, Brønshøj\n– Vi har i IF Stadion stillet ændringsforslag. (Læs nederst i artiklen, red).. og står klar til at genoptage turneringen i weekenden efter en indendørs opstart på 3-4 uger ! Sådan siger IF Stadions formand Allan Juhl Jensen til netavisen. – Men det indebærer, at vor kære statsminister skal åbne efter påske, ellers er det også slut for indeværende sæson, og det vil betyde, at IF Stadion for anden gang i træk står uden mulighed for oprykning til 1. division. Vi har troligt trænet udendørs fysisk 2-3 gange om ugen siden 1. januar. Men hvis det bliver lukket ned igen for andet år i træk, så koster det voldsomt på økonomien i klubben. Og hvordan reagerer sponsorerne, når vi kontakter dem igen? De får jo stort set ikke noget for deres penge.\nLæs her IF Stadions ændringsforslag til HRØ, (Håndbold Region Øst).\nTil behandling på HRØ´s bestyrelsesmøde onsdag den 10. marts 2021:\nPå baggrund af DHF´s bestyrelses forslag til repræsentantskabsmødet den 22. marts 2021 omkring nedlukning- / annullering af breddehåndbolden i indeværende sæson 2020/21 vil IF Stadion gerne komme med vores synspunkter og konkrete forslag.\nVi har i indeværende sæson kun spillet frem til 25. oktober 2020. Det har været frustrerende for alle vores hold med denne lange nedlukning af vores aktiviteter og skabt en stor mistrivsel. Efter en sæson tidligere 2019/20, som også blev lukket ned i marts 2020 uden slutspil, har IF Stadion ofret mange kræfter og brugt megen økonomi på sæsonen 2020/21 både på bredden men specielt på vores top herrehold i 2. og 3. division. Vores store mål har været en oprykning til 1. div., som vi har været tæt på i en del år. Hvis man igen lukker turneringen ned uden at finde en vinder, må man konstatere, at det vil være en sørgelig dag for Dansk Håndbold. Vi vil derfor opfordre til, at man er kreative og forsøger at finde en løsning, så man får en sportslig afvikling af turneringen 2020/21.\nIF Stadion har fortsat den fysiske træning udendørs for vores 2. og 3. divisionshold de sidste 2 måneder. Det er sket i grupper a´ 5 personer, da vi hele tiden har troet på en sportslig afvikling af turneringen samt henholdt os til udmeldingen fra HRØ på teams-mødet omkring turneringen den 15. februar 2021. Vi vil derfor opfordre HRØ´s bestyrelse til, at komme med konstruktive ændringsforslag til DHF´s repræsentantskabsmøde den 22. marts 2021.\nIF Stadion har med de flotte smittetal og status quo på indlæggelsestal – på trods af begyndende genoplukninger af de mindste børn i skolen og forretninger – et håb om, at den indendørs idræt snart står til at genåbne. Man er i hvert fald begyndt at regne på det. Vi mener absolut, at det skal have en chance.\nVi vil derfor foreslå, at man udskyder den endelige vedtagelse for en nedlukning af bredehåndbolden til efter påske. Man kan vedtage en principbeslutning gående ud på, at bliver den indendørs idræt ikke åbnet efter påske, så nedlukkes turneringen 2020/21. Hvis ikke man ønsker det for hele bredden, så bør man gøre det for 2.-3. division, da de udskrives i DHF regi, så man får en sportslig afgørelse på elitehåndbold med op- og nedrykkere.\nFor de to divisioner behøver man heller ikke 6 ugers genoptræning som anbefalet af DHF´s turneringsudvalg, men højst 4 uger, da man må forvente, at disse hold har holdt den fysiske træning vedlige de seneste måneder. Endvidere kunne de spille helt frem til 13. juni. Dette forslag ville betyde, at indendørs idræt senest skulle åbne efter påske med 4 ugers genoptræning med første kamp i weekenden 1.-2. maj. Så ville man kunne nå at spille færdig senest 13. juni uden problemer.\nEn anden ting. Strandhåndbold og græshåndbold må ikke stå i vejen for, at den indendørs turnerings håndbold kan åbne – aldrig !\nIF Stadion håber, at HRØ´s bestyrelse vil se positivt på skrivelsen og forslag, og fremsætte dem på DHF´s repræsentantskabsmøde den 22. marts 2021, så afslutningen på den indendørs turnerings håndbold får en chance for en anstændig afslutning.\nAllan J. Jensen formand


Scope - Hallam Foe\n17-årige Hallam Foe ser verden på en lidt anden måde end de fleste. Et stykke tid efter sin mors død får han mistanke om, at det er hans nye smukke stedmor, der står bag dødsfaldet. Men samtidig er han også ret så tiltrukket af hende. Og det komplicerer tingene en smule. Da stedmoderen opdager, at Hallem udspionerer alt hvad han kommer i nærheden af fra sit træhytte-skjul, stikker han af til Edinburgh.\n"Sjældent ser man så ærligt og dog grundsympatisk et billede af den sytten-attenåriges dobbelthed af klynk og dødsforagt, retningsløshed og målbevidst stræben, kyskhed og påtrængende liderlighed." - Søren Vinterberg\n"Man bliver lidt konfus, når man ser så excentrisk en film som »Hallam Foe«, men forvirringen er positiv, fordi den i høj grad holder én vågen og nysgerrig." - Ebbe Iversen\n"På blot lidt over halvanden time får David Mackenzie fortalt en egentlig ret lille historie med flere overraskelser, dybder og foruroligende udviklinger end mange helaftensfilm." - Jakob Levinsen\n"Hele filmen er noget så nænsom og alligevel kropsnær og barsk, når det gælder. Det var mere end i orden, at David Mackenzie modtog en sølvbjørn." - Bo Green Jensen\n"Excentriske Hallam er bestemt ikke som folk er flest, men han er uhørt meget nemmere at holde af end de køligere karakterer i de andre ellers spændende film." - Eva Novrup Redvall\n"...skal...roses for sin fortrinlige personinstruktion og og sit smagfulde musikalske filmsprog." - Peter Albrechtsen\n"Hallam Foe kunne uden problemer være blevet en sær og utilgængelig snegl på biografrepertoiret – nu nøjes den med at være sær, men på en absolut charmerende måde." - Frederik Asschenfeldt Vandrup\nHerlig hyldest til det unormale\nHerligt skæv skotsk film om en sær ung fyr, Hallam Foe, der gør oprør mod sin far og stedmor, fordi han mistænker stedmoderen for at have dræbt hans mor. Hallam udspionerer folk, opfører sig mærkeligt og ender med at stikke af fra familiens landsted ind til Edinburgh. Her får han arbejde på et hotel ... Læs anmeldelsen\nLavbudget film med mening.\nHer er en skotsk film som har kostet 1/10 del af en Hollywood produktion.\nMen jeg gik ud af biografen med en stor følelse at have oplevet en anderledes film med stor mening og indhold.


DBTU-Nyt | Bordtennis Danmark\n- uge 21, 2017\nTilmelding til Danmarksturneringen (DT) for kvinder og ungdom\nDer er tilmeldingsfrist torsdag den 1. juni 2017, så det er altså på høje tid at få tilmeldt sig. Der indbydes i følgende rækker: Herre Junior Division, Drenge Division og Pige Ungdom Division samt kvindernes 1. division. Læs mere her\nKlubskifter og B-licenser (senest 31. maj)\nKlubberne skal indbyrdes foretage klubskifter på Bordtennisportalen – eneste undtagelse er spillere fra udenlandske klubber, her skal klubskiftet som hidtil ske via DBTU’s kontor. Klubberne skal ligeledes indbyrdes registrere B licenser på Bordtennisportalen. Læs mere her\nKlubskifte (A-licens) sker ved anmodning og accept fra de respektive klubber via Bordtennisportalen under menupunktet Klubadministration. Dato for ansøgningen er afgørende for klubskiftetidspunktet. Klubskifte for en spiller, der ønsker at deltage i DT uden karantæne, skal ske senest d. 31. maj. Spillere, der skifter klub senest d. 30. september, har karantæne frem til 1. turneringshalvdel er færdigspillet. Ved klubskifte efter denne dato er der ikke adgang til DT i sæson 2017-2018. Hver spiller kan kun repræsentere én klub pr. sæson på henholdsvis A- og B-licens. Ved klubskifte i forbindelse med deltagelse i kvalifikationskampe til ungdoms-DT og 1. division for damer gælder, at disse regnes som afviklet umiddelbart før turneringsstart. En spiller kan annullere sit klubskifte, såfremt holdet ikke kvalificerer sig. Læs Turneringsreglement for 2017-2018 her\nDeltag i DBTU’s årsmøde lørdag den 10. juni\nDBTU skal have ny formand. Det sker lørdag den 10. juni ved årsmødet, der fra kl. 10.30 afholdes i Idrættens Hus, Brøndby Stadion 20, 2605 Brøndby. Der vil være oplæg af sportspsykologisk konsulent Carsten Hvid Larsen fra Team Danmark. Læs mere om årsmødet her\nTjekkisk klub er i København\nMåske husker du opslaget her på hjemmesiden fra april, hvor den tjekkiske klub TTC Říčany (20 km fra Prag) meget gerne ville besøge Danmark i dagene 26.- 29. maj 2017, hvor de vil udfordre en dansk klub i nærheden af København i en venskabskamp. Det er lykkedes at finde en klub, og DBTU har modtaget en stor tak fra Vratislav Valenta, der sammen med 10 spillere glæder sig til at spille mod Brønshøj i Grøndal Multicenter i København NV lørdag den 27. maj mellem kl. 14.00-18.00. Skulle du være interesseret i at deltage så kontakt Morten Krydsfeldt på tlf.: 20 15 55 78. Læs artiklen her\nFockbek søger en spiller til Verbands-oberliga til 1. parkryds. Fockbek ligger i Rendsburg, ca. 1 times kørsel syd fra grænsen. Deadline er 31. maj 2017. ”Spilleren som jeg søger skal være 1. mand (bedre end jeg) og gerne på 1. divisions niveau”, siger Mogens E. Olesen, der kan kontaktes på mobil: 51 46 76 28. Mail: bolding.olesen@gmail.com eller mol@rio.dk.\nFå indflydelse i din kommune\nTil november er der kommunalvalg i landets 98 kommuner, og dermed en chance for at vælge de personer til kommunalbestyrelsen, der interesserer sig - og især gør noget aktivt – for idrætten i din kommune. Hvis du fx er aktiv i en bordtennisklubs bestyrelse, kan du her se hvilke muligheder du har for at påvirke kandidaterne inden valget. Flere bordtennisklubber har gennem årene fået bedre faciliteter ved at tale med kommende og nuværende politikere, så det nytter noget. DBTU’s konsulenter hjælper også gerne klubber, der har konkrete forslag til at få bedre og permanente lokaler.\nTidligere topspiller udgiver debutroman\nAnne Cathrine Bomann, der i en årrække var Danmarks næstbedste damespiller efter Mie Skov, har netop udgivet debutromanen ”Agathe”. Anne Cathrine Bomann er i dag uddannet psykolog fra Københavns Universitet. Hun bor i Hillerød, hvor hun også spillede bordtennis.\n”Det er en helt vild følelse”, skriver hun på facebook. Flere oplysninger om bogen på www.brændpunkt.dk under ’udgivelser’. Læs artiklen fra Hillerød Posten her\nVejledning til udøvere om antidopingreglerne\nI en netop udkommet håndbog kan udøvere blive klogere på antidopingreglerne. Du kan få svar på bl.a. hvem reglerne gælder for, roller og ansvar, hvad er doping, dopinglisten, medicinsk dispensation (TUE), kosttilskud, dopingkontrol og konsekvenser ved at overtræde reglerne. Læs mere her\nDansk dommer til Europa Top 10\nSteen Klit Andersen er udtaget til at dømme Europa Top 10 for ungdomsspillere i Worcester i England i dagene 8.- 10. september.\nEuropamesterskaberne for veteraner hitter\nDer er mere end 2100 tilmeldte spillere til veteran-EM i Helsingborg, der afvikles fra 26. juni til 1. juli. Læs mere på den officielle hjemmeside. Klik her. Se starttider på samtlige rækker (vedhæftet nederst i denne nyhed).\nDin klub har mulighed for at modtage magasinet Idrætsliv, som frit kan deles ud til din klubs medlemmer. Send en mail til Jacob Bech Andersen på jaa@dif.dk, hvor du angiver til hvilken adresse bladene skal leveres til og hvem der er kontaktperson i klubben. Hvis du eller andre medlemmer af klubben har lyst til at modtage Idrætsliv elektronisk, så send en mail til idraetsliv@dif.dk.\nDu kan altid holde øje med, hvilke danske spillere, der deltager i de forskellige internationale turneringer på DBTU’s hjemmeside under ”Talent & Elite” dernæst ”International deltagelse”. Kom direkte til siden. Klik her\nPå DBTU’s hjemmeside kan du se, hvem der sidder i de respektive udvalg. Se under ”Om DBTU” i topbjælken. Scroll ned til det udvalg, som du vil se. Du finder også udvalgenes kommissorier på deres respektive sider, hvor du desuden kan læse dagsordener og referater fra udvalgsmøderne.\nUnder DBTU’s kalender vil du løbende kunne se indbydelser til nationale og internationale stævner samt se sæsonplanen for resten af indeværende sæson og for sæson 2017-2018. Klik her


Kommunalret – Nuna\nMed et areal på mere end 500.000 km2 er Avannaata og Sermersooq verdens største kommuner – målt på areal. De er også de mest isdækkede og blandt de tyndest befolkede.\nDe enorme kommuner opstod som resultat af kommunalreformen i 2009, hvor Grønlands indtil da 18 kommuner blev lagt sammen til blot 4. Den største af disse, Qaasuitsup Kommunia, blev den 1. januar 2018 opdelt i to – Avannaata i nord og Qeqertalik i syd.\nReformerne medførte ganske naturligt en række meget omfattende organisatoriske udfordringer med bl.a. opbygning af nye administrative forvaltningsenheder i såvel Sydgrønland som Nordgrønland. I Nordgrønland tilmed i to omgange.\nHos Nuna Advokater har vi mange års erfaring med det kommunale system – love og forordninger, arealtildeling til byggeri, plan- og byggeret, social- og sundhedsret, kommunal lovfortolkning og ikke mindst de særlige forhold og vilkår, som kommunerne fungerer under.\nDerfor er vi blevet valgt til at bistå Avannaata Kommunia og Qeqertalik Kommunia med at ”komme på plads” efter reformerne med bl.a. offentligheds-, forvaltnings- og persondatalovgivningen samt fortolkning af sektorlove på de enkelte forvaltningsområder.\nDen offentligretlige regulering i Grønland er omfattende. Der er mange situationer, hvor vores kommunalretlige kompetence er til stor hjælp for klienter, der henvender sig med spørgsmål om hjemmel, lovfortolkning eller om forståelsen af de almindelige forvaltningsretlige regler. Må man det? Kan de det?\nKommunerne er via lovgivning gennem Inatsisartut (Landstinget) pålagt at varetage en lang række opgaver inden for service- og velfærdslovgivning, samt variererede former for reguleringsopgaver inklusive de af kommunernes egne opgaver, som de kan varetage via den ulovbestemte kommunalfuldmagt.\nNuna Advokater yder specialiseret rådgivning til kommunerne, og vi varetager også mere komplicerede klager omkring kommunernes sagsbehandling, svar til øvrige myndigheder og tilsynsmyndigheder samt gennemførelse af retssager.\nVi yder derudover juridisk rådgivning om etablering og drift af kommunale selskaber, samt rådgivning om kompetenceforholdet mellem selskab og ejer i kommunalt regi.\nKontakt advokat Charlotte Pedersen eller advokat Peter Schriver for yderligere oplysninger.


Regntøj til Job, Sport & Fritid. Stort udvalg. GUIDE til den bedste løsning for dig - NORDIC-RAINWEAR\nVELKOMMEN på vores nye webshop, hvor vi samler Nordens største udvalg af REGNTØJ til Job, Sport & Fritid. Følg linket her og få OVERBLIK, ærlig og brugbar INFORMATION og VEJLEDNING i at vælge det det regntøj, der passer til din sport eller fritidsinteresse.\nGlem alt om kedeligt regntøj, der klæber til kroppen og ødelægger sit look. Regntøj er på mode, og der er masser af flot, funktionelt og super smart regntøj at vælge imellem - både til herrer og damer. Kig dig omkring eller følg linket og gå direkte til mode regntøj her.\nVELKOMMEN på vores nye webshop, hvor vi samler Nordens største udvalg af REGNTØJ til alle fag og brancher. Her får du OVERBLIK, ærlig og brugbar INFORMATION og VEJLEDNING i at finde det det regntøj, der passer bedst til opgaven.\nVælg regntøj, der matcher din livsstil. Stort udvalg til Job, Sport & Fritid. Nem GUIDE til den rigtige løsning.\nStort udvalg i regntøj til BØRN & UNGE - med GUIDE til den bedste løsning for barnet.\nregntøj, der matcher dit job, din sport & din livsstil\nMange tror fejlagtigt, at alt regntøj er 100% vandtæt. Det er det ikke! Det er mere eller mindre vandtæt afhængig af materialet, regntøjet er fremstillet af, måden, sømmene er lavet på, og en række funktionelle detaljer i designet, som har stor betydning for regntøjets evne til at holde regnen ude. Hertil kommer, at meget regntøj er fremstillet til bestemte formål og vejrforhold. Der er derfor stor forskel på det regntøj, du bør vælge, hvis du fisker på de store oceaner, arbejder ude i al slags vejr, cykler, rider, går med hunden eller bare skal bruge en god allround regnjakke til en hurtig tur i byen.\nFÅ GODE RÅD OM VALG AF REGNTØJ HER >>>\nHRD ”Manhattan 10.000” regnfrakke m/ vandtæt lynlås, åndbar HRD ”Manhattan 10.000” regnfrakke m/ vandtæt lynlås, åndbar\nÅndbar dame regnfrakke i praktisk og afslappet stil med vandtæt 2-vejs YKK-lynlås og et vandsøjletryk på 10.000 mm. Let og løstsiddende med god plads til bevægelse. HRD ”Manhattan” dame regnfrakke fra Happy Rainy Days er fremstillet i 100% Polyester, har sommerfor, fast hætte, justerbar talje og underkant, sidelommer med lynlås og elastik manchet.... Åndbar dame regnfrakke i praktisk og...\n”Mange tak for en super skøn regnfrakke. Jeg kan næsten ikke vente til det igen bliver regnvejr :-) ..."\n”Læs mere her >>>\nTilmeld dig vores nyhedsbrev og spar penge. Du får rabat på første ordre og mange gode tilbud fremover.\nDu kan trygt handle hos Nordic-Rainwer.com. Vi giver PRISGARANTI på alle varer og op til 60 dages RETUR.\nFRI FRAGT ved køb over 499 - NEM RETUR - og vi BYTTER GRATIS ved køb over 799.


Rigatoni med grønkål, bacon og parmesan (BoligLiv nr.10/2010)……\n11 oktober , 2010 - af Newyorkerbyheart - Kategori: Opskrifter - Tags: Bøger, Fibromyalgi/sygdom, Pasta/nudler/ris (Pasta/Rice)\nPrinsessen er virkelig far’s pige *S*……….\nBacon steges gyldent og sprødt…….\nGrønkål, chili og hvidløg tilsættes…….\n….og så madlavningsfløde…….\nDagen i går stod i sofaens – og smerternes – tegn. Efter min skønne og hyggelige dag i Århus i lørdags, var jeg bare helt færdig. Oveni det har jeg også været travlt optaget af et stort projekt, som bliver luftet senere i denne uge, det kulminerede i går med uendelig træthed og masser af smerter.\nStraks efter indtagelse af morgenmaden, lå jeg igen på sofaen og der blev jeg liggende til hen på eftermiddagen, hvor maven så kaldte på mad. Efter at sulten var blevet stillet og jeg lige fik tjekket mail osv., lå jeg igen på sofaen.\nJeg fik dog stablet mig på benene til at lave lidt aftensmad – og det var så den dag! I dag er lidt bedre, jeg er stadig meget træt, men smerterne er ikke så slemme i dag.\nI går aftes fik vi pasta med grønkål, en opskrift fra BoligLiv nr. 10/2010, super lækker ret. Jeg kunne dog ikke skaffe frisk grønkål, så jeg købte noget frosset og det fungerede fint. I bladet havde der skrevet som note, at de godt kunne finde på at tilsætte fløde, så det gjorde jeg. De eneste tørrede chiliflager jeg havde var Chili Explosion fra Santa Maria, så det brugte jeg. Jeg brugte en hel pakke bacontern, men ½ pakke kan sagtens gøre det…..\nRigatoni med grønkål, bacon og parmesan (BoligLiv nr. 10/2010), 2-3 pers.:\n½ pose (ca. 200 g) frosset grønkål\nhelt, fintrevet grana padano ost\n1 god dl madlavningsfløde 7%\nKom det frosne grønkål i en beholder der kan tåle at komme i microovn sammen med ganske lidt vand. LÆg et låg løst over og op grønkålen i ca. 4½-5 minutter. Det kan også bare optøs i køleskabet. Pres al væden ud af det. Kom bacon på en kold pande og tænd for varmen, lad det stege til det er gyldent. Tag det af panden og hæld baconfedtet fra. Kom lidt olivenolie på panden og varm det op til middelvarme. Kom hvidløg på og lad det sautere til hvidløgene begynder at afgive duft, de må endelig ikke tage farve. Tilsæt grønkål og steg et par minutter, krydr med salt og friskkværnet peber (husk at både bacon og parmesan også er salt). Kom bacon tilbage på panden, tilsæt chili og madlavningsfløde – lad det varme igennem et par minutter og smag til.\nImens koges pastaen al dente i rigeligt, godt saltet vand. Hæld vandet fra og server den friskkogte pasta sammen med grønkålsblandingen og frisk, revet grana padano.\nDesserten blev lidt af den lækre ost jeg købte i lørdags sammen med hvidvins-/rosmarinsirup – som jeg er fuldstændig tosset med og som jeg også købte i lørdags – og lidt af de valnødder i sirup, som jeg fik fra Høgh Shoppen den anden dag. Begge oste var rigtig gode, men den blåskimmelost sammen med hvidvin-/rosmarinsiruppen, var ligesom at tage et bid af himlen *S*…….\nJeg er startet på “Små krige” af Sadie Jones, Thaning & Appel. Den er meget velskrevet og også utrolig gribende. Der kommer selvfølgelig et selvstændigt indlæg om bogen, når jeg er færdig med at læse den, men jeg kan godt allerede nu anbefale den. Det er den første bog jeg læser af Sadie Jones………\n←MAD 2010 i Ridehuset, Århus……..\nKødboller i tomatsauce med råstegte rodfrugter (Magasinet Mad! nr. 8/2010)……→\nfed hjemmeside du har her 😉\nJeg vil meget gerne være fastlæser..\nDu må meget gerne tjekke min blog og se om den er noget for dig 😉\nNåååårh – sikke der bliver kattehygget 🙂\nOg uhm med ost… eeelsker ost! 😀\nJa, der bliver hygget igennem – ved ikke hvem af dem der nyder det mest 🙂\nDet gør jeg også – og den hvidvins-/rosmarinsirup, gjorde dem ikke mindre gode…..\nNååårh, den lille prinsesse med far! Hvor er hun kær, din kat! Flere katte-hygge-billeder, jaaa 🙂\nDet skal du ikke skrive, for jeg kunne fuldstændig spamme denne blog til med billeder af hende 😀


Picton og omegn.\nPicton ligger på sydøens nordspids, det solrigeste område i New Zealand, solen skinner over 2000 timer om året, 300 flere end i Danmark. Da der samtidig er masser af pragtfuld natur, strande, fjorde og turistaktiviteter, bliver området naturligt nok hurtigt fyldt op om sommeren. Befolkningstallet stiger til 100.000, en fordobling i forhold til vintertallet.\nUnder vores ugelange ophold i Picton besøgte vi The Alpaca Shop i Koromiko, som ligger lidt uden for Picton, her så vi de venlige Alpacaer og Lamaer græsse og i butikken var der mulighed for at købe uld, Solveig købte 400 gram. Vi besøgte også The Highfield Vinery, en af de mange vingårde i området Marlborough. I New Zealand laves vin som sagtens kan måle sig med alverdens vine.\n"Cork & Keg" er en Pub og Bryggeri i engelsk stil, her fik vi en dejlig frokost og smagte på det engelske øl, på væggen hang der ølbrikker fra Carlsberg og Ceres og mange pengesedler og mønter fra alverdens lande.


Isabelle - 2018 | Blu-Ray Film | Dvdoo.dk\nTv-serier og film har vi hos dvdoo.dk solgt i en lang årrække og vi sælger dem blandt andet i Blu-Ray format i utallige genrer. Vores sortiment består af Blu-Ray-film indenfor hver eneste genre, lige fra actionfilm til romantiske film.\nDer er ofte forskellige synspunkter, hvilket også præger diskussionerne, men det viser også bare, hvor passionerede vi er. Passionen knytter os sammen og når vi debatterer film og TV-serier, så er vi eksperter.\nHvis vores passion og interesse smitter af på dig, og du følger vores anbefaling af Isabelle - 2018, så er det vores håb, at du får en super oplevelse, når du ser den.\nVi blev etableret i 1999, og er derfor i dag Danmarks ældste forhandler af film online. Ser man på tværs af alle markeder er vi endvidere også en af landets ældste online butikker. Det var kun DVD produkter vi fokuserede på, da vi etablerede vores netshop. Og som tiden er gået, mens passionen for film blev større og større og nye filmformater opstod, fik vi også smag for både spil- og musikuniverset. Så det var indlysende for os, at både spil og CD'er kom ind i dvdoo.dk's udvalg.\nHele tiden at bestræbe os på at frembringe gode kundeoplevelser har altid været vigtigt for os. Det kendskab til branchen som vi har opbygget efter mere end 10 år giver os detaljeret og omfattende viden om, hvad kunder forventer, når de besøger dvdoo.dk. Blandt andet har vi et ønske om, at vores store interesse i universet af musik, spil og film skinner klart igennem, og påvirker alle, som besøger vores store verden af underholdning.\nHar du spørgsmål til spil, film eller musik kan du ofte finde svar i vores FAQ sektion. Du kan også ringe eller sende en e-mail til vores kundeservice hvis du fortsat har yderligere spørgsmål - de er altid klar til at hjælpe dig med et glimt i øjet og godt humør. Rigtig god fornøjelse med dit besøg i vores netbutik.


Hvordan leder man en leder? - Fagbevægelsens Hovedorganisation\nStår du med ansvar for at lede førstelinjeledere? Eller har du blot tænkt over, hvordan man mon er en god leder for andre ledere, er der nu hjælp at hente hos Væksthus for Ledelse.\nDe har foretaget en interviewundersøgelse blandt i alt 25 ledere og chefer fra de store kommunale og regionale sektorområder og samlet det til en række konkrete opfordringer til chefen.\nUndersøgelsen ved navn "Kære Chef! Kære ledere!" beskriver god ledelse af ledere, og hvad ledere forventer af deres chefer. Beskrivelsen skal både inspirere chefer og lægge op til refleksion og dialog i ledelsessystemet om, hvilken ledelse man kan forvente af hinanden.\nLedelse af andre ledere kræver nemlig omtanke: Blandt opfordringerne til chefen er blandt andet et selvstændigt ledelsesrum til den underordnede leder og et ønske om, at der bliver sat en tydelig strategisk retning for ledelsen som helhed.\nBåde kommunale og regionale chefer, men også førstelinjeledere kan læse hæftet med udbytte. Dels fordi det tegner et godt billede af ledelsesrummet et niveau højere i organisationen – dels fordi cheferne også udtrykker deres forventninger til lederne.


Alt fra Birthe Kjær til Lakserytteren: Horsens holder festuge for første gang\nByfest bliver samtidig en forsinket fejring af den ”nye” gågade.\nDen danske influencer Rasmus Kolbe fra Horsens er kendt som Lakserytteren.\nDer bliver nok at give sig til, når Horsens’ nye fire dages festuge bliver holdt for først gang.\nFestugen, der går under navnet Horsens Holder, bliver afholdt 16.-19. juni, og i alt er der planlagt 70 forskellige arrangementer, som handler om alt fra kunst, musik, mad, bevægelse og litteratur.\n»Det er fantastisk at se, hvor mange, der har lyst til at være en del af Horsens Holder. Vi ville gerne give alle kommunens forskellige kultur- og fritidsforeninger, aktører og arrangører plads og mulighed for at lege med og deltage i Horsens Holder. Og det har givet pote. Jeg er virkelig stolt over, at vi har så mange dygtige folk, der har lyst til at være med,« siger borgmester Peter Sørensen (S) i en pressemeddelelse.\nUdover at være en fest for byen vil Horsens Holder også være en fejring af den renoverede gågade. Da fejringen af den nye Søndergade i 2020 blev aflyst pga. coronavirus, vil der derfor være flere arrangementer på gågaden.\nDe fire dage kommer blandt andet til at byde på flere store koncerter på Torvet med Lars Lilholt Band, Hjalmer og Birthe Kjær & Feel Good Band. Programmet på Torvet byder også på lokale musikere som Snags, Visens Venner Horsens og Footos og danseforeninger som Ceres Top Liners 8700.\nDer vil også være tegnworkshop og foredrag med influenceren Lakserytteren, der oprindeligt hedder Rasmus Kolbe og kommer fra Horsens. Han er i dag stor på flere sociale medier, hvor millioner af især unge mennesker følger med.\nLakserytteren sælger virksomhed for millionbeløb: Fra billedskolen i Horsens til kæmpe influencerfænomen\nFor de dyreglade er der hundeshow på Platform K, Horsens’ nye kulturhus, du kan komme med på en af Horsens Museums byvandringer, komme til baggårdskoncert med Ginne Marker, eller du kan danse burlesque med Horsens’ lokale dragstjerne ION.\nDet har Horsens aldrig set før: »Vi går gennem byen med larm, glitter, fjer og hele molevitten«


Foredrag med Christina Boutrup\nDe færreste er opmærksomme på, at kinesiske virksomheder er globalt førende inden for flere af de vigtige områder, som former vores fremtid: Droner, solceller, mobilbetalinger, sociale medier, e-handel og praktisk anvendelse af kunstig intelligens.\nVirkeligheden i Kina har allerede overhalet de vildeste Sci-Fi serier på Netflix. Kom med på besøg i fremtiden, hvor man kan åbne døre og betale med sit ansigt, og hvor borgerne får point for deres opførsel - og hør, og hvorfor vi skal til at holde meget bedre øje med kineserne.\nOM Christina Boutrup\nChristina Boutrup er uddannet erhvervsjournalist og rejste som nyuddannet til Kina i 2004 for at opleve verdens nye supermagt indefra sammen med sin mand Peter Lisbygd. I 2005 blev hun ansat som Asien-korrespondent for Berlingske. Med base i Shanghai har hun rejst i næsten alle Kinas provinser og interviewet kinesere fra alle samfundslag. Lige fra den fattige migrantarbejder Zhu Zheng Sheng og Hou Shen Rong med de indsnørede fødder til Alibabas karismatiske grundlægger Jack Ma.\nHun har fulgt danske virksomheders indtog i Kina tæt, men holder samtidig et skarpt øje med den voksende konkurrence fra kinesiske virksomheder, som i stigende grad tager markedsandele globalt. Fra 2011 til 2016 har Christina Boutrup udgivet de anmelderroste bøger med titlerne; Kina Sweet & Sour – erfaringer fra danskere, der tør satse på Kina (2011) Den røde løber – Kinas fremmarch i Europa (2014) og e-bogen Ørnen, bjørnen og dragen (2016).\nSeneste har Den store tech-revolution – sådan former Kina vores fremtid (2018) givet danske beslutningstagere et wake up call om den hastige teknologiske udvikling i Kina. Bogen er netop udkommet på engelsk.\nBesøg Christina Boutrups hjemmeside


Dagens overblik: Oppositionens fem partiledere mødes for første gang i 15 måneder allesammen i dag. Men stemningen er dårlig og fællesmængden, partierne kan blive enige om, er lille, lyder det fra flere politiske iagttagere. Den danske stat ser ud til at gå glip af 80 milliarder kroner. Og så beskylder Socialdemokratiet Politikens chefredaktør for at lyve. Hele dit politiske overblik her.\nTirsdag D. 25. APRIL 2017 KL. 08:42\nMette Frederiksen er Socialdemokratiets formand og oppositionens statsministerkandidat. (Foto: Ida Guldbæk Arentsen/Scanpix 2017)\nEn af dagens store politiske begivenheder bliver mødet mellem oppositionens fem partiledere, der i dag skal samles allesammen for første gang i mere end et år, rapporterer flere medier.\nDe fem er enige om, at Lars Løkke Rasmussen (V) ikke bør være Danmarks statsminister, når der har været afholdt valg i Danmark næste gang. Men ifølge flere analytikere og kommentatorer er det småt med, hvad de ellers kan blive enige om. Og stemningen blandt dem er decideret dårlig, hævder TV 2s politiske redaktør, Anders Langballe.\n»Der er ingen tvivl om, at stemningen i rød blok - hvis man overhovedet stadig kan tale om en rød blok - er meget dårlig. Det er der forskellige grunde til: Både personlige relationer, der mildest talt er udfordret, og rent politisk, fordi partierne i den grad har arbejdet sig længere fra hinanden siden sidste valg,« siger han til TV 2, der også har lavet en gennemgang af Socialdemokratiets fire formodede støttepartier.\nAnalysen er nogenlunde den samme fra Berlingskes politiske kommentator, Thomas Larsen. Han skriver i dag, at gensynsglæden og harmonien er til at overse, når oppositionens topfolk sætter sig over for hinanden senere.\n»Sagen er, at partierne indenfor »rød blok« befinder sig meget langt fra hinanden på centrale felter. I forhold til udlændingepolitikken er der reelt åbnet en afgrund mellem Socialdemokratiet på den ene side og partier som De Radikale, Alternativet og Enhedslisten på den anden side. SF forsøger at definere sin egen rolle i dette spil. SF-formand Pia Olsen Dyhr er således et langt stykke af vejen enig med S-ledelsen i, at der ikke må komme så mange til Danmark, at integrationen bliver kortsluttet og umuliggjort,« skriver Thomas Larsen i sin analyse, der bærer overskriften: »Helt ærligt: Hvem i rød blok tør vælte Mette Frederiksen?«\nBørsens politiske kommentator, Helle Ib, fokuserer i dag på de Radikale. Vil de finde sig i hverken at få nævneværdig indflydelse på udlændingepolitikken eller den økonomiske politik, spørger Helle Ib.\n»Hvad udlændingepolitikken angår, er Mette Frederiksens signal klart. I forbindelse med lanceringen af udkastet til nyt socialdemokratisk principprogram søndag understregede hun målet om det brede flertal. Dansk Folkeparti og de borgerlige bliver de logiske partnere - og ikke De Radikale - når den faste udlændingepolitik, som støttes af omkring 75 procent af vælgerne, skal fastholdes,« skriver Helle Ib og fortsætter:\n»Det er i spørgsmålet om provenuskabende reformer, De Radikale måske kan gøre sig forhåbninger om at rykke S en smule. Eller i det mindste udstille kløften mellem de ambitiøse mål og viljen til at skaffe midlerne.«\nHvad siger de selv, politikerne?\nEt par steder er dagens mødedeltagere blevet bedt om at forholde sig til mødet og enigheder og uenigheder. Her får du et par nedslag:\n»Jeg ser en masse uenigheder og problemer, siger hun til Ritzau før mødet. Det kom i kølvandet på den sidste regeringsperiode, hvor Radikale, SF og Socialdemokraterne sad i regeringen, og flere reformer førte til stigende ulighed og stigende fattigdom.«\n- til Ritzau\n»Vi har en grundlæggende anderledes fortælling end blå blok. Vi tror på fællesskabet. Det er fællesskabet, der skal løse de udfordringer, vi står med, siger Pia Olsen Dyhr.«\n»Vi står i en anden politisk situation, end da vi sad i regering. Der er også andre politikere på banen. Vi må tage udgangspunkt i nutiden og arbejde videre derfra.«\n- også til Ritzau\nUffe Elbæk (ALT):\n»Det er på høje tid, at vi mødes, synes jeg, og det er derfor et møde, som jeg virkelig ser frem til - og har efterspurgt i et stykke tid. Oppositionen har fra tid til anden set forpjusket ud, der har været hård retorik, og der er markante forskelle mellem partierne både værdimæssigt og i vores økonomiske politik. Det skal der gøres noget ved.«\nPartilederrunde i Fællessalen på Christiansborg i forbindelse med folkeafstemningen om retsforbeholdet 2015. Fra venstre mod højre er det SF-formand Pia Olsen Dyhr, Rasmus Nordqvist fra Alternativet, Pernille Skipper fra Enhedslisten, Kristian Thulesen Dahl fra Dansk Folkeparti, Mette Frederiksen fra Socialdemokratiet, Statsminister Lars Løkke Rasmussen (V), Søren Pape fra de Konservative, Anders Samuelsen fra Liberal Alliance, Morten Østergaard fra de Radikale og Rina Ronja Kari fra Folkebevægelsen mod EU.\nOg så kigger vi ellers på dagens øvrige historier.\nDe 100 mia. kr., der ikke er 100 mia. kr.\nVi begynder på forsiden af Politiken, hvor en mand står og stirrer ned i et stort, sort hul.\n»80 milliarder kan gå tabt for Skat,« står der med store bogstaver.\nHistorien handler om, at regeringen nu må sande, at langt de fleste af de 100 milliarder kroner, som borgere og virksomheder skylder staten, formentlig er tabt for altid.\nKun 19,5 milliarder af den samlede gæld kan med rimelighed hentes hjem inden for en overskuelig årrække, viser en ny rapport, som revisionsfirmaet PwC har udarbejdet for Skatteministeriet. Og nu vil skatteminister Karsten Lauritzen (V) ændre posteringerne i statsregnskabet.\n»Det er ikke retvisende at sige, at der er 100 milliarder derude, og at de 100 milliarder kan vi bare få i kassen og bruge på velfærd. Hvis en bank gjorde det samme med deres fordringer, tror jeg, at Finanstilsynet ville komme efter dem«, siger skatteministeren til Politiken.\nDen voldsomme nedskrivning af gælden understreger behovet for en styrkelse af Skat, mener Enhedslisten og Socialdemokratiet. Dansk Folkepartis René Christensen kalder udviklingen en »katastrofal konsekvens af statens elendige inddrivelse«. Du kan læse hele historien her.\nTo forslag og en aftale om en indefrysning\nVi skal også lige forbi et par politiske forslag og en aftale, der ifølge BT er indgået på Christiansborg.\nVi begynder med forslagene.\nDe Radikale og Alternativet har stillet et ændringsforslag i Folketinget om helt at fjerne tilknytningskravet i sager, hvor en dansk statsborger søger om lov til at bo her med en udenlandsk ægtefælle. Forslaget bliver støttet af Enhedslisten. Det skriver JP i dag. Folketinget ventes i begyndelsen af maj at vedtage et lovforslag fra regeringen, der vil gøre det muligt for udlandsdanskere med et højtlønnet job på hånden at komme tilbage med familien. Socialdemokratiet vil stemme for regeringens lovforslag, men er ikke imponeret over indholdet, siger Mattias Tesfaye, der dog ikke har bud på, hvordan regeringen skulle sikre, at færre udlandsdanskere kommer i klemme.\nJyllands-Posten har historien, og du kan læse meget mere her.\nPartierne på Christiansborg har styret de kommunale jobcentrene og de ledige med for mange faste regler og krav, der har gjort vejen tilbage til arbejdsmarkedet bøvlet. Det mener både Venstre og Socialdemokratiet, efter at de to partier har været hovedaktørerne i 10 år med over 15 reformer af alt fra dagpenge og kontanthjælp til fleksjob og aktivering. Selv om målet og intentionen har været den rigtige, har reformerne og deraf 77 regelændringer siden 2007 samlet set gjort det for besværligt for kommunerne at hjælpe de ledige i arbejde, lyder det i Jyllands-Posten fra begge partier. Det skal nu i højere grad være kommunerne selv, der afgør, hvordan de vil få de ledige tilbage i beskæftigelse.\nJyllands-Posten har ikke lagt artiklen online endnu.\nOg så til en aftale, der ifølge BT er på plads.\nVLAK-regeringen er nemlig ifølge avisen blevet enig med DF, S og de Radikale om automatisk at indefryse stigninger i boligejernes grundskyld, indtil et boligbeskatningssystem træder i kraft i 2021. Indefrysningen vil altså ifølge BT gælde i 2018, 2019 og 2020.\nBT »erfarer« enigheden om aftalen fra anonyme kilder på Christiansborg, der er »involveret i slutspillet om danskernes fremtidige boligskatter«.\nVidere til Berlingske.\nStatsstyrede russiske hackerangreb mod det danske forsvar får nu de Konservative til at bakke op om flere andre partiers krav om, at forsvarsminister Claus Hjort Frederiksen (V) tager kontakt til russerne for at bede om en forklaring.\n»Jeg synes, vi skal aflevere en protest til russerne. Det skal ikke være sådan, at de får indtryk af, at vi stiltiende accepterer den her form for angreb,« siger de Konservatives forsvarsordfører, Rasmus Jarlov, til Berlingske.\nOgså både Liberal Alliance, S, SF og Enhedslisten vil have den danske forsvarsminister til at reagere på hackerangrebet.\nDet sagde Claus Hjort Frederiksen forleden til Berlingske, at han ikke agtede. Og det agter han fortsat ikke - trods de mange opfordringer.\nInformation skriver i øvrigt i dag, at grundlæggende mangler i Forsvarets it-sikkerhed gjorde det let for de angiveligt russiske hackere at trænge ind. Og selv da angrebet var blevet opdaget, blev der ikke straks lukket for hackernes adgang til mailkonti. Læs mere her.\nDagens debat: S beskylder Politiken-chefredaktør for at lyve\n»Det er en ærlig sag at være uenig. Men jeg forstår ikke behovet for, at Politikens chefredaktør igen og igen skal lyve åbenlyst om Socialdemokratiets udlændingepolitik. Senest i lederen søndag 23.4. Chefredaktøren skriver, at Socialdemokratiet afviser uledsagede flygtningebørn. Det er ganske enkelt løgn. Vi støtter tværtimod den nuværende lovgivning, som hver eneste uge tildeler uledsagede flygtningebørn asyl. Men vi har også for nylig støttet en lovgivning, som gør det muligt for dansk politi at afvise asylansøgere, som forsøger at rejse ind fra Tyskland, hvis Dublin-samarbejdet er brudt sammen. Kun børn, der har forældre i Danmark, vil blive lukket ind i sådan en situation.«\nLæs hele indlægget - som er skrevet af socialdemokraten Mattias Tesfaye - i Politikens debatsektion. Indlægget er ikke lagt online endnu.\nEkstra Bladet skriver i dag, at blå blok har valgt at sige nej tak til at få en af landets førende eksperter i havmiljø med til en høring, som foregår i Miljøudvalget på Christiansborg i dag.\nDet handler om professor Stiig Markager fra Aarhus Universitet, der er ekspert i havmiljø og var blevet inviteret til at deltage af de røde partier, skriver avisen. Professoren havde takket ja til at deltage, men fik så at vide, at han ikke var velkommen alligevel.\nHan var en af de forskere, der var med til at så tvivl om de beregninger, som regeringen havde foretaget i forbindelse med landbrugspakken, der endte med at koste Eva Kjer Hansen (V) posten som miljø- og fødevareminister, skriver Ekstra Bladet.\n»Stiig Markager er den førende ekspert inden for havmiljø og forurening, og han var rød bloks meget store førsteprioritet til at deltage i eksperthøringen. Men det lykkedes ikke, hvilket jeg undrer mig over, og det må mine kolleger i blå blok forklare,« siger Enhedslistens Maria Reumert Gjerding til avisen.\n»Vi blev enige om en høring, og så blev der foreslået nogle stykker, som skulle tænkes at indkaldes som eksperter, og så valgte vi dem, vi kunne blive enige om,« siger Venstres Erling Bonnesen.\nEliteaktierne i det danske C20-index har aldrig været på højere niveau, skrev SFs Karsten Hønge i går på Twitter - og krævede at aktionærerne delte ud af deres rigdom:\nEliteaktierne i C20 har aldrig været på højere niveau. Hallo, kapitalister: del rigdommen med de, som skabte den. #dkpol #hitmedslanterne\n— Karsten Hønge (@khoenge) April 24, 2017\nSyv gruppemøder, fire åbne samråd, et pressemøde i Statsministeriet, en høring og et sjældent møde er nogle af de ting, der er på programmet i dag på Christiansborg.\nDet sidste først. For oppositionspartierne holder fælles møde for første gang i mere end et år i dag. Det sker, når Enhedslistens Pernille Skipper, Alternativets Uffe Elbæk, SFs Pia Olsen Dyhr, de Radikales Morten Østergaard og Socialdemokratiets Mette Frederiksen mødes.\nDer er i dag møde i Folketingssalen, hvor en række lovforslag skal behandles. Deriblandt forslag om Forsvarets Efterretningstjenestes adgang til information om flypassagerer.\n13:30 Åbent samråd om brugerbetaling på plejehjem\nSundheds- og Ældreudvalget har i dag kaldt transport-, bygnings- og boligminister Ole Birk Olesen (LA) samt børne- og socialminister Mai Mercado (K) i åbent samråd om brugerbetaling for fælles inventar og hjælpemidler på plejehjem.\n14:00 Regeringen præsenterer ny skolepulje\nStatsminister Lars Løkke Rasmussen (V) og undervisningsminister Merete Riisager (LA) præsenterer regeringens nye skolepulje, der skal løfte fagligt svage elever i folkeskolen. Det sker på et pressemøde i Spejlsalen i Statsministeriet.\n15:00 Åbent samråd om bevægelse i folkeskolen\nUndervisningsudvalget har i dag kaldt undervisningsminister Merete Riisager (LA) i åbent samråd om inddragelse af bevægelse i folkeskolen. Ministeren skal blandt andet gøre rede for udviklingen med at sikre eleverne mere bevægelse i løbet af skoledagen, lige som ministeren skal redegøre for sin holdning til, hvad motion betyder for indlæring og trivsel.\n15:00 Åben samråd om responstid i det præhospitale beredskab\nSundhedsudvalget har i dag kaldt sundhedsminister Karen Ellemann (V) i åbent samråd om responstid i det præhospitale beredskab. Ministeren skal svare på, hvordan hun vil sikre en ordentlig responstid uanset hvor i landet folk bor.\n16:30 Åbent samråd om hjertestartere og akutberedskab\nSundhedsminister Karen Ellemann (V) er i dag kaldt i åbent samråd om hjertestartere og det nuværende akutberedskab. Ministeren skal blandt andet svare på, om hun mener det nuværende akutberedskab er tilstrækkeligt, og hvorvidt hjertestartere er en del af det præhospitale beredskab.


Feriebolig, Mechouar-Kasbah, Marrakech: Ferielejligheder m.m. | Vrbo\nMechouar-Kasbah – find den bedste feriebolig\nVilla med swimmingpool med udsigt over Atlas\nmoderne villajacuzzi og privat opvarmet pool\nDrøm Riad i hjertet af Marrakech med swimmingpool\nSovepladser 15 · Studio\nBesøg den imødekommende by Mechouar-Kasbah\nNyd blandt andet monumenter og andre attraktioner i Mechouar-Kasbah. Denne imødekommende og afslappede by er kendt for sine spamuligheder, sine parker og sine cocktailbarer. Udforsk populære seværdigheder som Saadiske grave og El Badi-paladset. Uanset om du planlægger en familieferie, en tur med vennerne eller et romantisk ophold, har HomeAway et fantastisk udvalg af ferieboliger, som er værd at overveje. Mange ferieboliger har både fuldt udstyret køkken og separat spiseplads.\nSightseeing i og omkring Mechouar-Kasbah\nVil du finde ting at se i byen? Bevæg dig ud af din hyggelige feriebolig, og oplev alt, som gør Mechouar-Kasbah til en helt særlig destination. Her er nogle af de mest populære attraktioner, som ligger højst 50 km fra byens centum:\nRoyal Club Hestecenter (4,2 km)\nOasiria Water Park (4,4 km)\nNoria Golfklub (7,2 km)\nPalmeraie Golf (8,5 km)\nUdforsk de naturskønne omgivelser i Mechouar-Kasbah\nUanset om du er en udendørs entusiast eller bare vil bruge lidt tid på at nyde omgivelserne, er Mechouar-Kasbah et fantastisk sted at nyde naturen. Her er nogle af områdets mest imponerende seværdigheder, som alle ligger mindre en 50 km fra byens centrum:\nAgdal Haver (1 km)\nMenara-haverne (3,2 km)\nPlace des Ferblantiers (0,8 km)\nPlace of Youth (1,8 km)\nTransportmuligheder til og omkring Mechouar-Kasbah\nFlyv til Marrakech (RAK-Menara), som er den nærmeste lufthavn og som ligger 3,7 km fra byens centrum.\nHvor skal jeg overnatte nær Mechouar-Kasbah, Marrakech?\nVores annoncer i 2020 tilbyder et stort udvalg af 322 ferieboliger nær Mechouar-Kasbah. Fra 53 Ferielejligheder til 163 Feriehuse – du kan finde unikke ferieboliger til en uforglemmelig ferie eller et hyggeligt weekendophold med familie og venner. På Vrbo finder du det bedste sted at overnatte nær Mechouar-Kasbah.\nHvilket område er bedst at overnatte i, når jeg rejser til Mechouar-Kasbah?\nUanset om du rejser på egen hånd eller med familie og venner, får du her en oversigt over de områder med det største udvalg af ferieboliger til en længere ferie eller et weekendophold i Mechouar-Kasbah:\nHvad er de mest populære seværdigheder at overnatte i nærheden af på en rejse til Mechouar-Kasbah?\nVrbo tilbyder en lang række ferieboliger i nærheden af spændende seværdigheder i Mechouar-Kasbah. De mest populære seværdigheder, som Vrbos feriegæster overnatter i nærheden af, er:\nRoyal Club Hestecenter: 1.661 feriehuse\nCinema Megarama: 1.663 feriehuse\nEl Badi-paladset: 1.656 feriehuse\nDer er også en lang række andre seværdigheder i Mechouar-Kasbah, som du kan finde en feriebolig i nærheden af på Vrbo. Brug søgefeltet for at se udvalget af ledige ferieboliger i nærheden af din foretrukne seværdighed.\nKan jeg leje Ferielejligheder i Mechouar-Kasbah?\nJa, selvfølgelig. Vrbo tilbyder 53 Ferielejligheder i Mechouar-Kasbah. Blandt andre populære typer af ferieboliger i Mechouar-Kasbah finder du:\nFeriehuse: 163 ferieboliger\nGæstehuse: 36 ferieboliger\nKan jeg finde en feriebolig med pool i Mechouar-Kasbah?\nJa, du kan vælge din foretrukne feriebolig med pool blandt vores 161 ferieboliger med pool i Mechouar-Kasbah. Brug søgefeltet for at se udvalget af ledige ferieboliger.\nUdforsk destinationer i området omkring Mechouar-Kasbah


Fjordavisen.nu: Kære Partiformænd på Christiansborg\nTirsdag 12. maj 2020 kl. 08:00\nAF Jan Andersen Byrådsmedlem Mariagerfjord kommunen.\nHedegårdevej 23 9560 Hadsund\nVi skal passe på hinanden, men hæv forsamlingsforbuddet udendørs, til 400-500 personer fra 22. juni (uge 26).\nRigtig mange frivillige i borgerforeninger, idrætsforeninger, grundejerforeninger, pensionistklubber, m.fl. afholder Sankt Hans, byfester, idrætsuger, vejfester, banko, loppemarkeder, fællessang og andre arrangementer i løbet af juli og august. Mange steder lykkes det for de frivillige foreninger at lave et økonomisk overskud på disse arrangementer.\nDette overskud af økonomiske og positive oplevelser sammen, bruges til at støtte op om det frivillige arbejde rundt omkring i foreningerne år efter år.\nDer er brug for stærke, og frivillige hænder i fælleskabet og sammenholdet.\nDer har gennem de sidste 2 måneder, hvor Covid-19 har ”lukket” vort land, været talt meget om økonomiske hjælpepakker til virksomheder, museer og store arrangementer der ikke kunne afholdes eller udskydes.\nDet er godt vi bor i et land, hvor der er økonomisk råderum der kan holde hånden under vores virksomheder og vor kultur.\nVi har i denne sammenhæng glemt, de frivillige i borgerforeninger, idrætsforeninger, grundejerforeninger m.fl. I nogles øjne er de måske ikke så store, men de yder en kæmpe indsats i det sociale fællesskab og sammenhold i Danmark.\nLad os hjælpe foreningerne?\nMåske er muligheden, at hæve forsamlingsforbuddet i de områder af Danmark, hvor smitten ikke er stor. Dette ses bla. andre steder i Europa, hvor restriktionerne er større i storbyerne.\nLad os bruge forskellen på land og by.\nVi skal passe på de svage i samfundet, ensomheden er en følgesygdom til Covid-19, og den har gode vilkår i denne tid. Lad os bruge fællesskabet som medicin til ensomheden.\nDanskerne er gode til at passe på, vaske/spritte hænder, holde afstand fra hinanden, og ikke at give hånd eller give et knus, når vi mødes\nDet er jeg sikker på at danskerne også vil, når de mødes i det frivillige fællesskab og sammenhold.\nLad det stærke fællesskab og sammenhold være en motivation i Danmark.\nOvenstående vil selvfølgelig også betyde mulighed for at afholde bryllupper, private fester (udendørs) under åben himmel.\nForslaget vil også være en kæmpe håndsrækning til de mange turiststeder i landdistrikterne og vandkants Danmark.


Hjemmelavet ketchup (Magasinet Mad! nr. 3/2011)……..\n01 april , 2011 - af Newyorkerbyheart - Kategori: Diverse - Tags: Afsked, Begravelse, Sorg, Tilbehør\nLøg og hvidløg sauteres…….\n……sammen med de mosede tomater, æbleeddike, rørsukker og chili……\n……..og det færdige resultat……..\nJeg har planlagt at vi skal have burgere på søndag og til det, har jeg så i dag lavet ketchup – hvilket jo er virkelig nemt! Jeg ved ikke helt hvad jeg havde forestillet mig, men ikke noget så nemt…….\nJeg har smagt på det og nu glæder jeg mig da for alvor til at vi skal have burgere på søndag.\nJeg brugte den flaske, som jeg købte de mosede tomater i, igen. Jeg vaskede den af og skyllede den med kogende vand og derefter atamon.\nHjemmelavet ketchup (Magasinet Mad! nr. 3/2011):\n3 fed hvidløg, meget finthakket\n5 blommetomater, skåret i grove stykker\nlidt stødt chili (kan udelades)\nVarm olivenolie op ved middelvarme og tilsæt løg og hvidløg, lad det sautere i ca. 10 minutter, UDEN at det tager farve. Tilsæt tomater, mosede tomater, eddike, sukker og lidt chili. Rør det hele sammen og lad det småsimre uden låg i ca. 45 minutter, til det har en passende konsistens. Blend nu blandingen grundigt – gerne med en stavblender ned i gryden – til det er helt glat. Smag til med eddike, sukker, salt og friskkværnet peber. Hæld på skoldede flasker/glas. Opbevares i køleskab.\nI dag har vi fået rester fra i går, dejlig nemt og det smagte stadig skønt!\nI morgen går turen til Odder, til min kære Anette’s begravelse. Jeg frygter det helt vild meget, men jeg tror også at det bliver godt for mig at se hendes kiste, se at det faktisk ER sandt! Når jeg lukker mine øjne, ser jeg hende for mig, lyslevende, grinende (hun havde det mest fantastiske grin) og fuld af liv – så det er ikke blevet til så meget søvn i den sidste uges tid. Jeg “frygter” lidt at skulle se hendes far, datter og bror. Hendes far og datter kender vi, men ikke broderen, det var ikke lige sådan jeg havde forventet vi skulle mødes……\nSom en skrev herinde, så kan en begravelse være en smuk oplevelse og jeg er ikke i tvivl om at Anettes begravelse vil blive smuk – MEGET smuk – og rørende. Hun har rørt så mange mennesker, elsket af så mange mennesker og vil blive SAVNET af så mange mennesker. Det bliver uden tvivl en smuk dag – men også en dag fyldt af sorg og mange tårer. Jeg kan stadig ikke forstå at jeg skal sige farvel til min Anette………\nJeg har ikke planlagt noget mad til i morgen. Jeg er ret sikker på at jeg ikke har lyst til at lave noget som helst når vi kommer hjem i morgen, så det bliver vist bare en pizza – hvis vi skal have noget……\nHUSK nu min konkurrence, hvor du kan vinde 3 x 3 Louisa Lorang bogpakker, konkurrencen slutter på søndag aften. Læs hvordan du gør HER.\n←Sidste chance for tilmelding til Aarstiderne……\nDet gør mig så ondt for dig. Begravelser er smukke, højtidelige og afsluttende på den mest for forfærdelige måde.\nMin far er begravet fra Odder Kirke, en utrolig smuk kirke. Og jeg er der tit. Jeg håber på at du kommer videre, kommer igennem og har smukke minder tilbage.\nEj hvor smart… det skal da klart prøves en dag.\nVed du hvor længe det kan holde sig i køleskabet?\nJeg kan ikke lide købe ketchup. Men jeg har længe overvejet at prøve at lave noget selv, da jeg tror, at det har en helt anden smag. Også kommer du lige med en opskrift 🙂\nJeg synes ikke at jeg har set dig herinde før, så velkommen til 🙂\nDu har ret, Odder Kirke er en smuk kirke. Det var på mange måder en smuk begravelse, Anette var elsket af så mange og har berørt så manges liv, så kirken var fyldt. Trine Gadeberg sang og sikke en akustik, der er inde i kirken.\nMen det var også sørgeligt – jeg græd rigtig meget – og det var der mange andre der gjorde…\nSom præsten sagde, så er død (og begravelse) en 2 ægget sværd af sorg og glade minder. Smil der går over i gråd og omvendt.\nJeg ved det ikke, måske 1-2 uger. Bruger du atamon, måske lidt længere – men det er bare et gæt 🙂\nHåber, du vil kunne lide den 🙂\nhjemmelavet ketchup er absolut favoritten her hos os. dog laver vi den lidt anderledes end den du her beskriver.\nvi bruger oscar uhmaros (køkkenrevolution på høje hæle)opskrift som basis og eksperimentere udfra den.\nden holder sig ikke længe… smiler…for den bliver altså spist op!!!\ni den opskrift bruges der ikke sukker men rosiner som giver sødmen.alt efter hvad vi så lige er humør til bliver den mere eller mindre blendet…rigtig lækkert med en lidt mere grov konsistens i burgere.\nmanglede lige at skrive…\nendnu bedre bliver ketchuppen så når vi når lidt hen ad sommeren og kan bruge store modne tomater fra drivhuset.\nog bøffen er grillet på bålet, bollen er hjemmebagt med masser af groft, et godt drys af krydderurter i salaten og aioli rørt af hjemmelavet mayo og friske hvidløg\nej…kan altså ikke vente til det bliver sommer…:o)\nHej fru glüsing!\nVelkommen herinde, tror ikke jeg har set dig før, og tak fordi du giver dig til kende 🙂\nHvis du har tid engang, må du gerne sende opskriften til mig, den lyder da dejlig anderledes med rosiner som sødemiddel…..\nJeg dur desværre bare ikke til at drive noget som helst frem, har så absolut IKKE grønne fingre, slår nærmest alt ihjel. Men kan helt tilslutte dig at bøf fra grillen, hjemmebagte boller og aioli er LÆKKERT! Vi skal have burgere i morgen og jeg glæder mig allerede….\n10000 tanker til dig…. Den 4 april er det 2 år siden jeg mistede min bedste veninde grundet et tragisk trafikuheld. Man kommer aldrig over tabet, men lærer at leve med det. Håber du får sagt ordentlig farvel, og har støtte omkring dig.\nBegravelser er øv. Jeg tror, jeg har båret for mange kister med ufærdige liv, så jeg bliver altid ked af det, bare jeg nærmer mig en begravelse. Døden er så pokkers ægte, og jo mere mennesket omgiver sig med oplevelser og beslutninger, der kan gøres om, jo mere svært bliver det at forstå, at noget virkelig kan være definitivt.\nNå, spændende med en ketchup-opskrift. Jeg købte netop i denne uge en Katrine & Alfred ketchup og allerede der var der en stor forbedring i forhold til Heinz und Beauvais, så jeg må få prøvet en helt hjemmelavet en dag. Det er sikkert vildt lækkert:)\nØv, kan forestille mig at chokket om muligt er endnu større, når der ikke er gået sygdom forud – gode tanker til dig. Tiden læger jo nok alle sår, men hold da op hvor gør det ondt…..\nBegravelser bliver helt sikkert aldrig noget jeg vænner mig til, det er så trist og sørgeligt – men i går var det også smukt, på sin helt egen måde…..\nKatrine & Alfred ketchup, det har jeg ikke set, må da ud og lede 🙂\nNej Birthe,, tiden læger ikke alle sår, men man lærer at leve med den, jeg ved hvad jeg taler om. Har selv mistet en søn, der ikke fik lov at leve det liv han havde fortjent.\nÅh, det er jeg ked af at høre 🙁 Jeg håber bare, at sorgen bliver "lettere" at leve med. Lige nu synes jeg jo stadig at det er ret uvirkelig og helt uforståligt, at jeg ikke skal se Anette mere!\nDet er lyder spændende – det er også noget, jeg gerne vil prøve at lave en dag, men listen er jo lang, så hvornår ved jeg ikke 🙂\nDu må altså prøve det, det er så meget bedre end det man kan købe 🙂\nSer super lækkert ud, så ved man også hvad der præcis er i 🙂\nHåber du er kommet så godt igennem weekenden, som det har kunnet lade sig gøre…\nDet er en så svær tid, for alle jer, der stod hende nær.\nStort knus fra din ven i Istanbul\n(Pt. i Jylland!)\nLige præcis og så smager det altså virkelig, virkelig godt 🙂\nTak, det var en rigtig hård dag i lørdags og jeg græd rigtig mange tårer. På en måde var det også et punktum, fordi jeg så hendes kiste….\nDet var også en smuk dag, meget i Anettes ånd, med masser af tårer og den del smil og latter.\nHvis du forvilder dig ned i mit område, må du da endelig sige til, så kan vi jo drikke en kop kaffe sammen 🙂\nEj hvor ser det lækkert ud! 🙂\nEr ketchuppen ligesom Heinz' i konsistens.. (spiser altid Heinz til det meste mad.. Dårlig vane) Eller er den tykkere ellere tyndere?\nMht. til sukkeret, skal det være rørsukker eller kan det godt være almindeligt?\nVil helst ikke ændre for meget, men vi har kun det der meget grove rørsukker, så ellers skal jeg bruge alm. sukker.. Og håber sådan jeg kan lave det her i aften, så det er klart til imorgen. 😀\nDet er lidt tyndere i det synes jeg, måske fordi jeg ikke havde tålmodighed til at lade det koge længere 😉\nJeg ville bruge det grove rørsukker, det skal jo alligevel koges igennem, så det smelter jo. Tilsæt evt. ikke helt så meget og smag det så til. Held og lykke med det, jeg synes det er SKØNT!\nLad mig vide hvordan det går…..\nKigger tit på dine lækre opskrifter og har gjort det i nogle år. Laver fx altid din pebernødsopskrift alla lagkagehusets… Og sjovt nok var vi forrige jul hos nogle venner, hvor jeg kunne genkende smagen af pebernødderne og måtte lige høre, ham havde ganske rigtig også brugt din opskrift, så tak for dem.\nJeg sidder og skal bruge friske tomater i en opskrift, men da der ikke nogen tomater på denne her årstid, der er gode nok, tænkte jeg at jeg ville bruge urtekrams mosede. Men nu er det så det store spørgsmål melder sig, hvor mange tomater går der til en flaske urtekrams mosede, jeg har Googlet det, sådan kom jeg til denne her side, men kan ikke finde noget om det. Ved du det evt? Eller andre der læser dette?\nTak for dine mange lækre opskrifter\nDet glæder mig at Lagkagehusets pebernødder falder i din smag, de er også virkelig gode, synes jeg 🙂


Hit og skidt i USA fra Medina til Gasolin' – Ekstra Bladet\n11. maj. 2011 kl. 10:28\nHit og skidt i USA fra Medina til Gasolin'\nAqua er det eneste danske navn, der er slået helt igennem på verdens største plademarked\nMedina - aarhusianeren knokler for at få succes i forjættede USA. (Foto: Anthon Unger)\nMedina har skabt nærmest hysteriske tilstande i dansk showbusiness, efter 'Addiction' er gået til tops på Billboards hitliste over ugens mest spillede dance-skæringer på udvalgte radiostationer i USA.\nMEDINA OM FØRSTEPLADSEN I USA: YEAAARH!\nSinglen har været ude derovre i over en måned, men den er i øjeblikket ikke engang i Top 100 på salgslisten, og først de kommende uger og måneder vil det vise sig, om Medina vitterligt kan slå igennem i det lukrative land med popindustriens hårdeste konkurrence.\nI tidens løb er mange danskere vendt slukørede hjem fra Staterne, men ser man bort fra Lars Ulrich, så har forsvindende få - faktisk kun Aqua - haft massiv amerikansk succes. Og popgruppen nåede ikke engang helt op på hitlistetinden, selv om der er en fjeldabe med i bandet...\nDE HITTEDE I USA:\nBåde albummet ’Aquarium’ og singlen ’Barbie Girl’ toppede som nummer 7 i 1997. ’Aquarium’ er solgt mere end 3 millioner gange i USA. Danmarks ubetinget største succes på verdens største plademarked.\n2. Bent Fabricius-Bjerre\nOpnåede en 7. plads på singlehitlisten med ’Alley Cat’ i 1962. Året efter vandt instrumentalnummeret en amerikansk Grammy for ’Bedste rock’n’roll-indspilning’.\nKultklassikeren ’White Horse’ lå tre uger helt i top på amerikanernes ’Dance/Disco Chart’ i 1983. Men duoen kom ikke højere end en noget mere beskeden 26. plads på den ’rigtige’ hitliste.\nNetop nu nummer 1 med ’Addiction’ på ’Hot Dance Airplay’-listen, hvilket betyder, at aarhusianeren er i heftig rotation på indflydelsesrige radiostationer. Det kan hun dog reelt være uden at sælge en eneste plade.\n’Saturday Night’ var et megahit i Storbritannien, men blondinen måtte nøjes med en 19. plads på den knap så prestigefyldte ’Hot Dance Club Play’-liste i USA.\nDE FLOPPEDE I USA:\n1. Gasolin’/Kim Larsen\nDrømmen om USA blev et mareridt for Gasolin’, der gik i opløsning kort efter amerikanerne nægtede at udgive bandets andet USA-album i 1977. Kim Larsen forsøgte også forgæves at erobre det forjættede land.\nUnder stor ståhej fik drengerøvene i 1989 kæmpekontrakt med mægtige Warner Brothers, men de berømte brødres forretningsmoral og dansk humor førte ikke til noget, som parterne kunne grine af.\nSony satsede på københavneren, der fik masser af medieopmærksomhed, men albummet ’Oh Land’ gik for nyligt blot ind som nummer 184 på salgsbarometeret.\nScorede millionkontrakt med Sony i 2002, men efter to album, der ikke nåede ind i Top 100, opgav pladegiganten samarbejdet med den danske duo.\n5. Junior Senior\n’Move Your Feet’ flyttede fødder i 2002, men skæringen solgte ikke. Nummer 45 på ’Hot Dance Club Songs’-listen, der rangerer de mest spillede numre på klubberne.


Bucketliste - jeg vil opleve verden -\nJeg har været lidt i tænkeboks på det sidste – blev inspireret af Michaelle Hviids bog Skru op for livet. Tænkte på, om jeg vil kunne svare på ”Fik du set det du ville, fik du hørt din melodi”.\nOg hvis jeg skal kunne svare ja på dette, så skal jeg begynde nu. For jeg har ansvaret for mit eget liv. Altså selvfølgelig er vi to om økonomien og vores liv og ønsker herhjemme. Men jeg har ansvaret for at sige, hvad jeg ønsker, højt. Ellers bliver jeg sgu en bitter gammel kone.\nJeg vil gerne se mere af verden, jeg vil gerne vise mine børn andre kulturer og jeg vil gerne fylde vores mentale rygsække med spændende oplevelser og indtryk. For det udvikler os som mennesker. Jeg ønsker ikke rejse til det samme sted igen og igen. Jeg kan lige klare at rejse til Trysil igen og igen for at stå på ski. Men der er jeg også pænt meget uden for min comfortzone – så det er ok.\nSå derfor har jeg lavet en bucketliste – en dynamisk en af slagsen selvfølgelig. Den er i vilkårlig rækkefølge og som jeg sagde til min bedre halvdel, da jeg præsenterede ham for den. Vi er jo stadigvæk ”unge”, så alt skal ikke ske inden for de næste 10 år og han har jo også ønsker og drømme, naturligvis. Så vi har nu prioriteret at spare lidt mere op (det er vi altså ikke så gode til), så har vi noget at se frem til og få det i kalenderen. Men så eksotisk og urealistisk er min bucketliste nu heller ikke.\nNåh men here goes\nGå lange ture i New York og dåne i Dean og Deluca, spise frokost i central park og liiige smutte forbi Carries trappe (I know, classy).\nBesøge Marrakech, spise god mad og eksplodere indvendigt over alt det smukke.\nPå cykelferie på Samsø, gerne når der er råvarefestival i juni.\nSe pyramiderne og blive benovet over historiens vingesus.\nVandre langs kanalerne i Amsterdam og spise en småkage (tænker det er en kærestetur… :-).\nFortælle vores børn om vigtigheden af, at vi husker historien. Så en tur til Berlin. Men også fordi jeg vildt gerne vil fotografere street art.\nVise ungerne andre kulturer, fordi det udvikler os som mennesker, Vietnam (der er smukt og maden er så lækker).\nLa Santa sport fordi det er sjovt at prøve forskellige sportsgrene, og fordi jeg vil blive kåret som verdens bedste mor af ungerne. Og nu bliver jeg jo sådan en træningshaj… eller noget 🙂\nSpise pasta og lege Don Corleone (og dø af varme) på Sicilien.\nDykke (jeg nøjes med snorkling, been there done that) i Thailand. Kim elsker det og det vil være fedt, at ungerne også lærer at dykke\nSe Grand Canyon og spille på casino i Las Vegas (og måske blive gift igen, fordi det er sjovt og skørt og virkelig classy)\nSydamerika, se noget helt aldeles fantastisk og historisk, som fx Machku Picchu i Peru. Og meget gerne spise hos en lokal familie.\nTage på en spændende lang togtur, fordi det ser så hyggeligt ud i rejseprogrammerne.\nBesøge Barcelona igen og spise michelinmad med Kim.\nTage på en weekend-fisketur (Kim vælger) Jeg medbringer bog for en sikkerheds skyld.\nYoga-retreat på Bali (familien kan bade imens).\nog jeg kan skrive meget mere, men jeg vil helst ikke stresse Kim alt for meget 🙂\nOg ja jeg ved godt, at lange vandreture og ture til kolde egne iKKE er på listen, men det kan jo være at det kommer…. Jeg er bare ikke så naturagtig, om end jeg har dog ytret ønske om at prøve at sove i et shelter. (1 nat dog, da jeg jo skal hjem på toilettet. Hahaha)\nHar du en bucketliste?\n4. marts 2020 at 23:00 Svar\nHar en bucketliste men den er dog ikke så lang endnu 😄\n5. marts 2020 at 9:40 Svar\nFedt, lad mig høre den:-)


Finansiering og kapital til din iværksætter-virksomhed\nFinansiering kan fylde meget, når du starter egen virksomhed. Fra banker til business angels - hvor skal du starte, og hvordan kan du gribe jagten på kapital an?\nVores iværksætterkonsulenter tilbyder uvildig vejledning om blandt andet finansiering og kapitalfremskaffelse. Kig forbi til drop-in rådgivning eller book et møde med én af vores iværksætterkonsulenter, så tager vi en snak om mulighederne.\nUdover banker kan det eksempelvis være oplagt at undersøge mulighederne hos Innovationsfonden, diverse fonde og puljer, Vækstfonden eller nordjyske initiativer som Nordjysk Lånefond og Investo Capital eller Scale Incubator.\nFlere gange om året har du mulighed for at pitche din forretningsidé for Nordjysk Invest, som Jysk Pension, PWC, Storm Advokatfirma og BusinessAalborg står bag. Her mødes 15 nordjyske investorer hvert kvartal, og iværksættere kan ansøge om at pitche deres idé foran investorerne.


AOF - "Arveret - ikke nær så kedeligt, som det lyder".\n"Arveret - ikke nær så kedeligt, som det lyder".\nForedraget er en gennemgang af de arveretlige regler - både de regler som gælder, hvis man ikke opretter testamente, og de regler der gælder om oprettelse af testamente.\nCharlotte og Helena taler blandt andet om ægtefællers og børns arveret, om de særlige regler for adoptivbørn og børn uden for ægteskab. De fortæller også om, hvem der særligt har behov for at oprette testamente, hvordan man gør rent praktisk, hvordan man tilbagekalder et testamente og hvad man kan bestemme og ikke kan bestemme i et testamente.\nGennemgangen af reglerne i loven bliver illustreret af eksempler, som Helena og Charlotte har oplevet igennem deres mange år med arveret og gennem en familie, de har opfundet til lejligheden, og som kommer ud for lidt af hvert.\nOverskuddet ved arrangementet går til Kræftens Bekæmpelses lokalafdeling\nStart: 31-10-2017, kl. 18:00\n31-10-2017 Tirsdag 18:00 - 20:00\nPolitik og samfund (Søgeord: "Arveret - ikke nær så kedeligt, som det lyder". )


Løse køkkenlåger - Gør Det Selv og find dine løse låger her | HTH\nBEMÆRK: Vi har desværre i øjeblikket forlænget leveringstid på design/farve: Mono.\nVi har desværre i øjeblikket forlænget leveringstid på design/farve "Mono" pga. tekniske udfordringer.\nKontakt gerne Kundeservice for yderligere information.\nTilbage til hth.dk Søg Webshop Mit HTH\nDu er her: Forside / Løse låger og skuffer / Løse låger\nNye køkkenlåger kan løfte hele dit køkken. Her på HTH shoppen kan du bestille løse låger i forskellige bredder, designs og farver. Lågerne kan både anvendes til køkken, bad, garderobe og bryggers.\nPris 78,75 DKK inkl. moms\nNext Grå Next Hvid Next Hvid Højglans\nPris 576,25 DKK inkl. moms\nLåge 70 cm høj grebsløs 3 delt skuffe look\nPris 630,00 DKK inkl. moms\nLåge 44,4 cm høj til microovn\nPris 181,25 DKK inkl. moms\nLåge 47,6 høj forboret til hængsler\nPris 186,25 DKK inkl. moms\nPris 152,50 DKK inkl. moms\nLåge 70 cm høj til integreret opvaskemaskine\nPris 197,50 DKK inkl. moms\nLåge 86 cm høj til diagonalskab\nPris 213,75 DKK inkl. moms\nHavana Hvid Højglans Hvid Kvadrat Next Grå Next Hvid Next Hvid Højglans Sense\nPris 721,25 DKK inkl. moms\nLåge 194,8 cm høj med forboring til Dispensa udtræk\nGlat Grå Glat Hvid Mono Oslo Stockholm Trend Hvid Eg\nPris 315,00 DKK inkl. moms\nLåge 124,4 cm høj og 59,6 cm bred med forboring til hængsler\nGlat Grå Glat Hvid Havana Hvid Højglans Hvid Kvadrat Mono Next Hvid Next Hvid Højglans Oslo Sense Stockholm Trend Hvid Eg\nPris 1.290,00 DKK inkl. moms\nLåge 194,8 cm høj til højskabe\nPris 392,50 DKK inkl. moms\nLåge 44,4 cm høj med forboring til hængsler\nTidsløs hvid farve\nPris 127,50 DKK inkl. moms\nVitrinelåge 86 cm høj med flot træramme\nHvid Højglans Hvid Kvadrat Mono Sense\nPris 787,50 DKK inkl. moms\nToplåge 34,8 cm høj m/Aventosbeslag\nToplåge 31,6 cm høj m/Aventosbeslag\nPris 383,75 DKK inkl. moms\nAlu vitrinelåge 34,8 cm høj m/Aventos beslag\n59,6 cm bred\nPris 1.500,00 DKK inkl. moms\nVenstrehængt vinkellåge 70 cm høj\nPris 828,75 DKK inkl. moms\nHøjrehængt vinkellåge 70 cm høj m/hængsel\nPris 920,00 DKK inkl. moms\nLåge 210,8 cm høj til højskabe\nGlat Grå Glat Hvid Mono Stockholm Trend Hvid Eg\nPris 405,00 DKK inkl. moms\nLåge 57,2 cm høj til skab med affaldssystem\n70 cm vinkellåge uden lågedel af hængsel\nGlat Grå Glat Hvid Havana Hvid Højglans Hvid Kvadrat Mono Oslo Sense Stockholm Trend Hvid Eg\nPris 478,75 DKK inkl. moms\nLåge 70 x 34,6 cm til diagonalskab\nPris 177,50 DKK inkl. moms\n29.6cm 39.6cm 49.6cm 59.6cm\nPris 200,00 DKK inkl. moms\nReparationslak hvid eg\nReparationslak klar lak\nVitrinelåge 70 cm høj med flot træramme\nPris 718,75 DKK inkl. moms\nLåge 57,2 cm høj grebsløs til skab med affaldssystem\nPris 693,75 DKK inkl. moms\nLåge 70 cm høj til frontudtræk\nLåge 140,4 cm høj med forboring til hængsler\nPris 756,25 DKK inkl. moms\nLåge Alu vitrine 86,0 cm høj\nPris 1.728,75 DKK inkl. moms\n70 cm vinkellåge med lågedel af hængsel\nPris 570,00 DKK inkl. moms\nLåge 70 cm høj med forboring til Dispensa udtræk\nHavana Hvid Højglans Hvid Kvadrat Next Grå Next Hvid Next Hvid Højglans Oslo Sense\nPris 373,75 DKK inkl. moms\nLåge 210,8 cm høj med forboring til Dispensa udtræk\nPris 328,75 DKK inkl. moms\nToplåge 25,2 cm høj m/Aventosbeslag\nPris 377,50 DKK inkl. moms\nHøjrehængt vinkellåge 70 cm høj\nVenstrehængt vinkellåge 70 cm høj m/hængsel\nFind dine nye køkkenlåger online\nKøkkenskabslåger har stor betydning for dit køkken, da lågernes stil er afgørende for køkkenets udseende. Det skyldes, at køkkenlågerne udgør de største flader i dit køkken. Når du skal vælge nye køkkenlåger, skal du derfor sørge for, at dine køkkenskabslåger binder køkkenet sammen.\nPå HTH finder du et stort udvalg af køkkenskabslåger i forskellige bredder, design og farver. Derved kan du give dit køkken præcis det udseende, du ønsker med dine nye køkkenlåger.\nValg af nye køkkenlåger\nNår du skal vælge nye køkkenlåger, er der et par ting, du bør overveje, inden du vælger. Du bør beslutte dig for, om dine nye køkkenlåger skal være med eller uden køkkengreb. Det kan virke som en lille ting, men det har en stor betydning for det samlede udtryk i køkkenet.\nDerudover er det også en god idé, at du overvejer, om du skal bruge dine låger i andre rum end køkkenet. Ved at vælge låger i samme stil til flere rum, skaber du harmoni og sammenhæng i dit hjem. Vores låger kan også anvendes til badeværelset og garderoben.\n5 års garanti på nye køkkenlåger\nVælger du dine nye køkkenlåger hos HTH, får du 5 års garanti på dine køkkenlåger. Det gør vi for at sikre, at du er tilfreds med dine nye køkkenlåger i mange år frem. Det er samme kvalitet, du kender fra HTH – blot til en mindre pris.


Riojajoe - Figur galleri\nRioja Joe er stjernen i sit eget univers.\nKom med på Rioja joes rejse rundt i kærlighedens mysterier. Kom med når der er rock på drengen, når den mørke og triste “ensomheds blues” tager over, når lykken er lunefuld, og når der skal festes og scores damer… eller når charmen falder til jorden igen.\nRioja Joe elsker damer og rockmusik.\nVaskeriet “De Blå Vikinger” som ligger midt i “Vesterbronx” ejes af Rioja Joe, og det er med eget kontor i baglokalet. “De Blå Vikinger” ligger lige overfor værtshuset “Den Glade Bjørn” som Rioja Joe og hunden Emmanuel tit besøger og får et lille glas rioja. Emmanuel er Rioja Joes gode ven og rigtig glad for hunhunde og lygtepæle.\nRioja Joe er ulykkelig forelsket i den smukke brunette ”Lulu” (og en del andre piger) og viser gerne sine inderste føleser frem når han krænger hjertet ud i sine sange.\nLulu er Rioja Joes fortabte kærlighed. Hun er en gudesmuk brunette, som engang var Rioja Joes “eneste ene” Hun var Rioja Joes helt store kærlighed. Lulu mener ikke rigtig Rioja Joe er kærestemateriale, da han er alt for dameglad. “Klovnen” har forspildt sin chance” siger hun til veninderne. Hunden Emmanuel elsker Lulu og holder sig gerne i nærheden når Lulus veninder er på besøg med deres små frække tæver. Lulu er rigtig gode veninder med damefrisøren Denise Nussen som eeelsker at nulre Lulu´s hår.\nLulu har censureret musikvideoen “Rockmusik, sprut og nøgne piger” “Den har i simpelthen lavet alt for klam” siger hun…fjern det der og det, og det og det der også…klamt! “Hvad tænker de dog på hr. DeLivre!”\nEmmanuel De Enrico\nEmmanuel er er Rioja Joes gode ven og rigtig glad for hunhunde og lygtepæle. Emmanuel elsker at synge og klæde sig ud. Emmanuel er Rioja Joes alter ego. Emmanuel er cool, og bærer derfor altid solbriller, eller “shades” som han siger “Jeg er for coolilicious” eller “Kold som et køleskab” som han plejer at sige. Rioja Joe tager altid Emmanuel med på værtshuset “Den Glade Bjørn” hvor de får en lille en til halsen. Det får altid halen til at logre.\nRusser Flemming er Rioja Joes bedste ven og tro væbner i tykt og tyndt. Han er trommeslager i bandet og han eeeelsker striber. Striber på trommer, skjorter, flæsk, rullepølse, slikkepinde, ja på alt. Russer Flemming giver stribevis af enetimer hjemme i privaten. Han bor i samme opgang som Rioja Joe, samme etage endda, bare lige overfor. Nogle gange er han heldig at nappe nogle af de damer som flokkes om den klamme og grimme Spanioler José “Speedy” Gonzales, som aldrig har noget stribet på. Flemming er meget glad for russiske damer. Flemming har både datet den russiske skønhed “Loveiana Kælmedigski” og “Russiana Loveyoumuchski”\nDenise Nussen er den verdensberømte følsomme damefrisør som klipper med stil. En af grundene til han klipper så fantastisk er fordi han har meget løse håndled. Denise Nussen har sin egen damefrisør salon på Vesterbronx lige mellem rejsebureauet og “Bio Erotique”\nLulu er en af Denises allerbedste vendinder og kommer tit ind i salonen og bliver klippet eller bare for at få håret “puffet” lidt op.\nJosé “Speedy” Gonzales\nSpanioleren José “Speedy” Gonzales, også kaldet “Lover-Loverboy” på grund af sine dybe mørke øjne og markante maskuline hageparti. Han er en ganske velhavende, flot og spændstig spanioler i sort smoking – dog med hentehår “Lover-Loverboy” har et godt tag på damerne, især på Lulu. Rioja Joe synes José “Speedy” Gonzales er en “Klammert” når han står der og savler over de unge piger.\nStripper Sonja er imponerende til at bevæge sig til de varme rytmer fra Rioja Joes musik. Hun er simpelthen så smidig, at man bare må sige “Halløjsa”\nStripper Sonja har flere gange vundet DM i strip som, hvert år bliver afholdt på stripklubben “Che Chanlert ”\nHun er rigtig gode veninder med damefrisøren Denise Nussen og Lulu, som hun elsker at sladre sammen med.\nClub Poul som er stripteasebestyrer af Che Chanlert eeelsker at går i pels, jo længere des bedre.\n“Prøv at se hvor lang min pels er! og prøv at mærke hvor blød den er” siger han tit til Rioja Joe. Rioja Joe har ikke rigtig lyst til at røre ved Club Pouls lange pels. Club Poul ryger “hjemmerullere” i sit lange cigaretrør\nAlain DeLivre er den hysteriske Filmproducer, som har produceret alle Rioja Joe´s musikvideoer.\nFilmproducer Alain DeLivre og hans assistent Giles deFrancko arbejder med deres kunst på så højt et plan at almindelige mennesker slet ikke kan forstå det. “Klip for #*@!? eller jeg dåner” råber han konstant under optagelserne. Den hysteriske Filmproducer besvimede af hysteri, endda flere gange, da videoen til “Rockmusik, sprut og nøgne piger” skulle censureres af Lulu. “Du ødelægger min kunst!” græd han\nPolitibetjenten Hr. Flink er den hotdog spisende betjent der udgør det lokale nærpoliti på Vesterbronx. Hr. Flink holder ro og orden på sin egen facon, han kan ikke rigtig lide at skrive bøder så vil han hellere tage en “alvorlig snak” med skøgerne, de labre larver, fuskere, lømlerne, badutspringere og de smarte hustlere. Hr. Flink kommer fra…Jylland!\nFisker Per & Johnny Fedthår\nFisker Per kører knallert og synes selv han er en hård negl. Han har en lille “bande” sammen med sin store ven Johnny Fedthår.\nBandens president er selvfølgelig Fisker Per. De kommer begge fra en lille fiskerby med kun 2 kuttere. Pers mor ejede den ene og har drevet ulovlig spillebule på den siden Per var en lille dreng.


Tilbygning og ombygning på Fyn og Middelfart - Få et tilbud i dag\nNyt tag – tagrenovering\nTilbygning og ombygning på Fyn\nVi løser opgaver på hele Fyn og Trekantsområdet\nTilbygning eller ombygning af boligen er et stort ønske for mange boligejere og et rigtig godt alternativ til at flytte eller bygge helt nyt. Behov for en tilbygning eller ombygning af boligen kan blive nødvendig af flere årsager. Måske er der behov for mere plads grundet en familieforøgelse, måske er familiens børn så store, at de nu vil have deres egne værelser eller måske er boligen alt for mørk.\nHos Schmidts Tømrerforretning lægger vi vægt på at lytte til kundens ønsker for herefter at omsætte dem til ideer. Vi hjælper kunden med at afdække de forskellige behov og bidrager med vores egen erfaring, så kunden får en funktionel og flot løsning, der er i harmoni med den eksisterende bolig. Vi har stor erfaring fra bl.a. tilbygninger og ombygninger i Middelfart og på hele Fyn.\nVi varetager hele byggeprojektet\nVi kan stå for hele processen fra levering af byggetegningerne, indhentning af byggetilladelser til udførsel af opgaven. Og vi sørger naturligvis for overholdelse af bygningsreglementet og de energikrav, der er.\nVi lægger vægt på en god dialog med kunden igennem hele processen, det betyder, at du altid er velinformeret om projektets fremgang. Vi vurderer de muligheder, der er, og vi tænker også gerne ud af boksen, så vores kunde får en helt unik løsning, som ikke ses andre steder. Igennem tiderne har vi haft mange spændende opgaver, hvor den færdige tilbygning eller ombygning både fremstår flot, anderledes og i tråd med boligen.\nFå tilbud på tilbygning og ombygning\nEn ny tilbygning/ombygning til boligen? Kontakt os og hør mere om mulighederne. Vi kommer gerne ud til et forpligtende møde, hvor vi vurderer de forskellige muligheder, der er, for at lave en til- eller ombygning af din bolig.\nDu får inspirationen til at realisere dit byggeprojekt – og vi giver dig gerne et uforpligtende tilbud på opgaven.\nVidste du, at vi også er energivejleder? Læs mere om fordelen her\nVi ringer dig også gerne op…\nTelefon: 7022 3045\nHans Åge: 2127 3045